Vučić o Serveru: Ne igram se besmislenim izjavama - Kosovo Online\n29. Decembar 2020. • 14:27\nPredsednik Srbije Aleksandar Vučić rekao je danas da se ne igra besmislenim izjavama i da nema ništa ni da oduzima, ni da dodaje svojoj izjavi da priznanja Kosova neće biti dok je on predsednik Srbije, prenosi Tanjug.\nZamoljen da prokomentariše ocenu Danijela Servera da ta njegova izjava navodno svedoči da je "odlučio da je jedina nagrada koja bi ga ubedila da prizna Kosovo članstvo u EU, koje sigurno neće biti dostupno tokom njegovog aktuelnog mandata", Vučić je rekao da se, kao ozbiljan i odgovoran čovek ne igra besmislenim izjavama.\nVučić je istakao da Beograd želi saradnju sa Prištinom i kroz lekove.\n"Mi želimo politiku mira i stabilnosti, štiteći istovremeno naše nacionalne interese", zaključio je Vučić.\nAleksandar Vučić Danijel Server Predsednik SAD Briselski dijalog\nKako oni teraju nekoka svoju zemlju da priznaju teroristima nema sile treba biti pravde ne lazi i nepravde !!!!!\nTo nije pravda nego je sila sasvim illegalno nepravedno tako se to ne radi sta radite vi tamo narodu takve probleme i nepravde!!!!!\nProfesor vašingtonskog Univerziteta "Džons Hopkins" Danijel Server u intervjuu za Kosovo Onlajn navodi da su ljudi koji ga prepoznaju kao albanskog lobistu "oni koji nemaju pravi odgovor na ono što on kaže".\nVučić: Je l' pitao neko gospođu Haradinaj koju tačku Briselskog sporazuma smo prekršili vakcinom?


Milinković: "Sve je prestalo kod tog evrogola" - Sportske.net\nLepota derbija u jednoj slici!Džentlmenski - Vieiri stižu čestitke iz Humske!Konačno - Derbi je bio spektakularan!Zvezda dominira, Vieira postigao magičan gol!Vieira heroj 'severa', velika Zvezdina partija za derbi "trojku"!\nTrener Partizana Zoran Milinković rekao je da su brojni promašaji njegovih fudbalera glavni razlog večerašnjeg poraza od Crvene zvezde.\n"Mislim da je sve prestalo kod drugog gola Zvezde, evrogola. Ono što smo hteli, mnogo smo promašili, a velike utakmice to ne trpe. Nije nam pošlo za rukom i nogom, a Zvezdi nažalost jeste", rekao je Milinković novinarima posle utakmice.\nPartizan je kao gost izgubio od Zvezde sa 3:1 u devetom prvenstvenom kolu, čime je "večiti" rival uz utakmicu više ima osam bodova više.\nMilinković je kazao da je njegova ekipa mnogo promašivala, a posebno je istakao šansu Alena Stevanovića u prvom i Abubakara Omarua u drugom.\n"Igrači Zvezde su pokazali ogromnu želju, dobili su više duela u prvom poluvremenu. Kada smo se vratili u egal, došao je drugi gol Zvezde", kazao je Milinković.\nPartizan će u sledećem kolu dočekati Radnički iz Niša ali ga pre toga očekuje duel sa AZ Alkmarom na startu grupne faze Lige Evrope.


24.07.2021 / 13:03 Politika - Brdo kod Kranja\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković učestvovala je danas, na Brdu kod Kranja, na neformalnom sastanku ministara vanjskih i evropskih država zapadnog Balkana i Evropske unije.\nMinistri vanjskih i evropskih poslova EU, te država regije, razgovarali su o aktuelnim pitanjima, uključujući posljedice i otpornost na pandemiju te prioritete slovenskog predsjedavanja Evropskom unijom.\nPred početak zasjedanja, ministrica Turković je naglasila da proširenje Evropske unije mora ostati u vrhu prioriteta, saopćeno je iz Ministarstva vanjskih poslova BiH.\nU svom obraćanju, ministrica je kazala da je cijeli svijet svjestan negativnih posljedica pandemije u proteklih 18 mjeseci, koje su uticale na regionalnu ekonomiju, ali istovremeno pogodile i sve države pojedinačno.\nIstakla je da je u budućem radu i planiranju ekonomske politike, potrebno uzeti u obzir ideje koje uključuju snažniju regionalnu saradnju na zapadnom Balkanu i zajednički nastup na inostranim tržištima koja se brzo oporavljaju.\nNaglasila je i važnost usmjeravanja poreskih prihoda ka zapošljavanju, te podršku projektima zapošljavanja, a ekološki projekti i zdravstveni sektor su primjeri koje treba uzeti u obzir.\n- U zaključku vjerujem da je otpornost jedan od najvažnijih političkih ciljeva našeg postpandemijskog oporavka. Jednostavno, ne možemo napustiti naše kompanije da se bore za svoj opstanak i trebali bismo uložiti više napora u zadržavanje podrške ekonomskim reformama. Trenutna projekcija Svjetske banke je rast od 4,4 posto na zapadnom Balkanu (2021. godine). U svjetlu mjera ekonomske sigurnosti, mislim da bismo trebali z kako bismo smanjili preveliku ovisnost o vanjskim tržištima - kazala je ministrica Turković.\nBorenović: Dodiku se izjava vratila kao bumerang\nStanivuković: Dodik priznao da TGT nema dozvolu za promet lijekovima\nDodik je postao svjestan kako se bliži kraj njegove tiranije\n21:25 BiH Izetbegović u Austriji o povezivanju dijaspore sa BiH\n21:18 Svijet Sarajka Jasmina Hostert ulazi u Bundestag


Tag / Kriminolog / Vesti online\nCunami potopio samo sitne dilere\nPakao tek predstoji, poručio je srpski premijer Aleksandar Vučić narko-dilerima krajem 2013. godine posle akcija "Grom 1" i "Grom 2", da bi, minulog vikenda, posle nepune dve godine usledila nova...\nBroj robijaša u Srbiji smanjio se tokom 2013. ali su zatvori i dalje pretrpani, pokazala je studija Saveta Evrope u kojoj je analizirano stanje u zatvorima u 47 zemalja članica Saveta Evrope. U...\n"Nema sukoba u policiji zbog Beka"\nKriminolog Zlatko Nikolić izjavio je danas da u vrhu policije ne postoji sukob u vezi istrage pokušaja ubistva biznismena Milana Beka već da se radi o medijskim konstrukcijama.\nPolicajci plaćaju grešku ministra?\nPolicija bi mogla da plati brzopleto izletanje ministra policije Nebojše Stefanovića koji je pre skoro dva meseca izjavio da je biznismena Milana Beka pokušao da ubije amater.\nKomanda iz VIP lože\nKrivicu Olsija Rame, brata albanskog premijera Edija Rame, za albanski nacionalistički skandal na fudbalskoj utakmici Srbija - Albanija, dokumentuju snimci u posedu srpskih bezbednosnih službi.\nDron - igračka koja može da napravi pokolj\nKriminolog Zlatko Nikolić ističe da je bespilotna letelica “fantom“, popularno nazvana dron, mogla umesto zastave velike Albanije da nosi i eksploziv koji bi mogao da ugrozi bezbednost...\nJedini način da se odmrse međusobne veze srpskih tajkuna, ali i ljudi iz biznisa sa političarima jeste da oni o njima sami progovore. Ovo za "Vesti" kaže kriminolog Zlatko Nikolić povodom...


Sportske igre mladih u Novom Pazaru - Sport - Dnevni list Danas\nPočetna » Sport » Sportske igre mladih u Novom Pazaru\nSportske igre mladih Srbije obišle Novi Pazar\nSportske igre mladih nastavile su svoju turneju po Srbiji. U prepunoj dvorani Pendil, atletičarka Amela Terzić i kik-bokserka Saida Bukvić svečano su otvorile Sportske igre mladih u Novom Pazaru, piše u saopštenju da medije.\n0Piše: Danas Online 26. maja 2017. 17.23\nU prisustvu velikog broja školaraca, naše uspešne sportistkinje zajedno sa Ivanom Jovanović i Emirom Mehmedovićem, predsednikom SS Novi Pazar, bakljom su upalile plamen koji simbolizuje Igre.\n– Novi Pazar je zaslužio ovakvu manifestaciju, jer Amela i Saida, ali i mnogi drugi sportisti iz ovog grada, su primer da se dobro radi u ovom gradu. Drago mi je da je ovako veliki broj dece bio na otvaranju. Hvala i gradonačelniku Nihatu Biševcu, koji je prisustvovao dodeli diploma, kao i svim našim partnerima iz Novog Pazara – istakla je Ivana Jovanović, predsednica Sportskih igara mladih Srbije.


Bogdan o igranju za Srbiju: "Nikoga ne treba siliti" - Sportske.net\nBogdan o igranju za Srbiju: "Nikoga ne treba siliti"\nKošarkaš Sakramento Kingsa veruje da će Nikola Jokić igrati na Svetskom prvenstvu, ali tvrdi da nijednog igrača ne treba siliti da nastupa za državni tim.\nPitanje nastupa Nikole Jokića za državni tim na predstojećem Svetskom prvenstvu ponovo je aktuelizovano nakon što je Denver završio sezonu u NBA ligi.\nSrpski košarkaš još uvek nije dao konačan odgovor da li će se odazvati pozivu Aleksandra Đorđevića, ali jedan deo javnosti njegove izjave tumači kao poruku da neće igrati za Srbiju.\n"Ne znam da li će igrati, mislim da hoće, ne vidim razlog zašto da ne... Uvek sam za to ne treba nikoga siliti po principu 'hej, moraš da igraš'. Treba čovek sam da odluči", rekao je Bogdan Bogdanović u intervjuu "Sport klubu".\nKošarkaš Sakramento Kingsa spada u igrače koji se uvek odazivaju pozivu selektora izuzev u situacijama kada zbog povrede nisu u poziciji da nastupe.\nBogdanović napominje da povratak u klub nakon reprezentativnih obaveza ume da bude komplikovan za neke igrače.\n"Mislim da niko od naših ljudi ne razume do kraja koliko je teško vratiti se u tim posle reprezentativnih obaveza. Eto, ja sam se povredio prošlog leta, malo izgubio poziciju u Sakramentu, može i nečija karijera da ode u drugom smeru. Da ja nisam mentalno jak, možda je moglo i meni da krene nizbrdo, pa da ne mogu nikad da se vratim na vrhunski nivo", objasnio je Bogdan.\nSvetsko prvenstvo u Kini na programu je od 31. avgusta do 15. septembra, a Srbija će u prvoj rundi takmičenja igrati u Grupi D protiv selekcija Angole, Filipina i Italije.


U Crnoj Gori prekinut meč zbog Amfilohija (VIDEO) | Fudbal | Direktno\n31. 10. 2020. 21:33 1\nNeobična situacija dogodila se na utakmici crnogorske Druge fudbalske lige. Iako nije bilo zvanično predviđeno, fudbaleri dva tima izborili su se da održe minut ćutanja za mitropolita Amfilohija.\nSve se odigralo na današnjoj utakmici Drezge iz Pipera i Ibra iz Rožaja, koja je odigrana u Piperima. Kapiten domaćih Balša Bogićević na samom početku utakmice, kada je lopta trebalo da krene sa centra, izbacio je u aut.\nIgrači oba tima stali su na sredinu terena, kako se inače postavljaju kada se odaje pošta, i održali minut ćutanja za preminulog mitropolita.\nI utakmica Superlige Srbije u fudbalu Partizan - Mačva, odigrana danas, započeta je minutom ćutanja za vladiku.\nNavijači Partizana su pre utakmice na stadionu postavili transparent "Kosmet je žila kucavica Crne Gore i Srbije, a ti ćeš, đede, zauvek biti žila kucavica naše vjere najsvetije".\nCrna Gora Amfilohije Minut ćutanja\nSKANDAL! BIA prati lidera srpske opozicije i direktora "Vijesti" U STOPU\n01. 12. 2020. 11


Fosterova odbacila plan Tereze Mej o „bregzitu“ - Sputnjik Srbija\n20:24 26 Oktobar 2020\nFosterova odbacila plan Tereze Mej o „bregzitu“\n22:01 24.11.2018 Preuzmite kraći link\nLiderka najveće unionističke partije Severne Irske Arlin Foster danas je izjavila da odbacuje plan britanske vlade o „bregzitu“, koji bi sutra, prema pisanjima agencija, trebalo da bude potvrđen na samitu EU u Briselu.\nAP prenosi da je Fosterova na godišnjoj konferenciji u Belfastu kazala da je sporazum o „bregzitu“, koji je predložila britanska premijerka Tereza Mej, neprihvatljiv i da mora da bude poboljšan u narednim nedeljama.\nAgencija objašnjava da je stav Fosterove važan zato što njena Demokratska unionistička stranka (DUP) obezbeđuje ključne glasove zahvaljujući kojima je Konzervativna partija britanske premijerke na vlasti iako nema većinu u parlamentu.\nFosterova je, kako se navodi, istakla da nacrt tog sporazuma dovodi do ustavnih pitanja koja ne smeju da budu ignorisana.\nOna je naglasila da njena partija DUP insistira na „ishodu koji ne ostavlja Severnu Irsku otvorenu za opasnost od sve većih razlika u odnosu na ostatak Ujedinjenog Kraljevstva“.\nTa partija je upozorila da bi, zbog plana o „bregzitu“, mogla da povuče podršku koju pruža britanskoj premijerki u vladi.\nU Briselu se u nedelju održava samit lidera EU na kojem bi, kako agencije prenose, trebalo da bude potvrđen sporazum o „bregzitu“, o kojem je Brisel pregovarao sa Velikom Britanijom.\nRojters je prethodno izvestio da je predsednik Evropskog saveta Donald Tusk izjavio danas da će preporučiti čelnicima država članica EU da potvrde taj plan.\nFoster, Irska, Bregzit


Danas je održana 58. sjednica Savjeta Centralne banke Crne Gore, kojom je predsjedavao guverner dr Radoje Žugić.\nSavjet je razmatrao i usvojio Izvještaj o poslovanju i sprovođenju politike Centralne banke Crne Gore za novembar 2019. godine, u kome je konstatovano da su aktivnosti Centralne banke tokom ovog perioda realizovane u skladu sa planiranim obavezama utvrđenim Programom rada Centralne banke u 2019. godini.\nČlanovi Savjeta upoznali su se sa Izvještajem o toku stečajnog postupka u IBM banci za period 01. jun - 31. decembar 2019. godine. Stečajni upravnik IBM banke je prezentovao dosadašnje aktivnosti koje su se uglavnom odnosile na unovčavanje imovine i isplatu obaveza prema povjeriocima. Saopšteno je da je u periodu od trenutka uvođenja stečaja u ovu banku (4. januara 2019. godine) do 31.12.2019. godine, izvršena isplata prema Fondu za zaštitu depozita u iznosu od 16,3 miliona eura, što predstavlja 73% ukupne obaveze prema Fondu. Sugerisano je da stečajna uprava i u narednom periodu nastavi da ulaže napore kako bi se stečajni postupak odvijao na što efikasniji način i okončao u što kraćem roku.\nSavjet je razmatrao i druga tekuća pitanja iz svoje nadležnosti.


U Srpskoj deflacija i na mjesečnom i godišnjem nivou\n26.05.2014. / 17:02\nBANJALUKA, U Republici Srpskoj je u aprilu registrovana deflacija od jedan odsto, dok je na godišnjem nivou, posmatrano u aprilu ove u odnosu na april prošle godine, bila deflacija od 1,7 odsto, podaci su Republičkog zavoda za statistiku.\nSankt Peterburg najavljuje pomoć Srpskoj\n24.05.2014. / 14:15\nBEOGRAD, Grad Sankt Peterburg pružiće humanitarnu pomoć Republici Srpskoj koja je nastradala u nedavnim poplavama, rekao je guverner ovog ruskog grada Georgij Poltavčenko u razgovoru sa predsjednikom Republike Srpske Miloradom Dodikom.\nProizvode sa poplavljenih parcela ne stavljati u promet\n24.05.2014. / 13:45\nBANJALUKA, Stručni tim Ministarstva poljoprivrede, šumarstva i vodoprivrede Republike Srpske sugeriše proizvođačima lisnatog povrća, krompira i mladog luka, kao i proizvođačima jagode da proizvode sa poplavljenih parcela ne stavljaju u promet.\n23.05.2014. / 19:06\nBANJALUKA, Predsjednik Republike Srpske Milorad Dodik izjavio je da je ruski predsjednik Vladimir Putin obećao da će Rusija nastaviti da pomaže Srpsku da bi što prije sanirala štetu od poplava.\nSrbija ustupila Srpskoj poljoprivredni avion za zaprašivanje komaraca\n23.05.2014. / 17:04\nPRIJEDOR, Ministar zdravlja i socijalne zaštite Republike Srpske Dragan Bogdanić izjavio je danas da je Vlada Srbije donijela odluku da Republici Srpskoj stavi na raspolaganje poljoprivredni avion za zaprašivanje komaraca.\n09.05.2014. / 9:39\nBANJALUKA, Najviši prioritet Republike Srpske je stvaranje povoljnih uslova za otvaranje novih radnih mjesta i ekonomski rast, što obuhvata reformu zakona i propisa da bi se preduzećima omogućilo jednostavnije investiranje, a novim preduzećima da zažive i razviju se, te stalan\nUspješna saradnja obostran prioritet\n10.04.2014. / 19:54\nBANJALUKA, Predsjednik Republike Srpske Milorad Dodik i ministar pravde i državne uprave Srbije Nikola Selaković istakli su značaj vrlo dobrih odnosa Srpske i Srbije, te izrazili uvjerenje da će uspješna saradnja biti obostrani prioritet.\nO mogućnosti većeg ulaganja čeških firmi u Srpsku\n24.03.2014. / 17:48\nBANJALUKA, Ministar za ekonomske odnose i regionalnu saradnju Republike Srpske Igor Vidović razgovarao je danas u Banjaluci sa ambasadorom Češke u BiH Tomašom Sunjogom o unapređenju spoljno-trgovinske saradnje, te mogućnosti većeg ulaganja čeških firmi u Srpsku.\nDodik: Firme iz Srpske uključiti u velike projekte u Srbiji\n23.02.2014. / 14:19\nBANJALUKA, Predsjednik Republike Srpske Milorad Dodik rekao je da je Srbija najveći spoljnotrgovinski partner Srpskoj i da se radi na ideji uvezivanja što većeg broja zajedničkih projekata.\nUnaprijediti saradnju Srpske i Srbije\n11.01.2014. / 14:10\nBEOGRAD, Predsjednik Narodne skupštine Republike Srpske Igor Radojičić i predsjednik Skupštine Srbije Nebojša Stefanović razgovarali su danas u Beogradu o mogućnostima unapređenja saradnje Srbije i Srpske, posebno u oblasti ekonomije.\nCvijanović: Srpska nije prezadužena\n10.01.2014. / 15:17\nSARAJEVO, Predsjednik Vlade Republike Srpske Željka Cvijanović odbacila je tvrdnju da je Srpska prezadužena, ističući da je ispod granice zaduženja propisane zakonom i standarda koji su određeni za države članice Evropske unije i zemlje evrozone.\nDodik: Institucije Srpske ključno mjesto za njeno očuvanje\n30.12.2013. / 16:21\nBANJALUKA, Predsjednik Republike Srpske Milorad Dodik poručio je danas da je u institucijama Srpske ključno mjesto očuvanja same Republike, ali i mjesto donošenja svih važnih odluka koje su uticale i mogu da utiču na život običnog čovjeka.\nImplementacija dogovora o poljoprivrednoj saradnji Izraela i RS\n26.12.2013. / 20:52\nBET DAGAN, Izraelsko Ministarstvo poljoprivrede i ruralnog razvoja danas je sagledalo do sada preduzete aktivnosti u vezi sa formiranjem i funkcionisanjem zajedničkog radnog tijela za implementaciju zaključaka sa oktobarskog sastanka ministra poljoprivrede, šumarstva i vodoprivrede Republike Srpske Steve Mirjanića i\nKomić: Srpska i Srbija spremne za velike projekte\n26.12.2013. / 20:40\nBEOGRAD, Ministar nauke i tehnologije Republike Srpske Jasmin Komić ocijenio je da Srpska i Srbija imaju izuzetne kadrove i potencijale koji im omogućavaju da preuzmu na sebe velike izazove i projekte, kakav je trenutno “Južni tok”.


Specijalni sud (Foto EK)\nU očekivanju revizije, zvaničnici suda iz Haga rekli su za Kohu da su spremni da pokrenu sudske postupke.\n“Specijalizovana veća Kosova su u potpunosti funkcionalna i spremna za pravedne, nepristrasne i nezavisne procese u bezbednom okruženju. Uprkos pandemiji Kovid-19, Specijalizovana veća nastavljaju intenzivan rad kako bi osigurala ispunjenje mandata suda”, izjavio je portparol Specijalnog suda Majkl Dojl.\nDodaje da su preuzeli mere unutar suda kako bi odgovorili na situaciju u skladu s preporukama i odlukama nadležnih organa javnog zdravstva, a pritom zadržavajući kontinuitet i potpunu funkcionalnost Specijalnog suda.\nPrema Dojlu, ove mere uključuju rad na daljinu i održavanje sastanaka kad god se ukaže potreba.\nJul je krajnji rok šestomesečnog perioda u kome prva optužnica mora biti potvrđena ili odbačena. Sadržaj optužnice je poverljiv i objavljuje se samo ako su sumnje od strane sudije u prethodnom postupku potvrđene, navodi Koha.\nPodizanje optužnice u vreme pandemije, prema advokatu Arianitu Kociju, dokazuje ozbiljnost Specijalnog suda u ispunjavanju njegovog mandata.\nKoci, koji je branilac nekih osumnjičenih za ratne zločine, saslušanih u Hagu, kaže da bi prva suđenja mogla početi uskoro ali potencijalni optuženi trenutno nisu poznati.\nŠto se tiče saradnje sa kosovskim vlastima, portparol Specijalnog suda, Dojl, podsetio je na obavezu da moraju odgovoriti na svaki zahtev ili odluku suda.\n"Na osnovu zakona, kosovske vlasti dužne su da sarađuju sa Specijalizovanim većima vezano za odluke ili zahteve koje mogu imati", rekao je Dojl.\nReze Hodža iz Grupe za pravne i političke studije kaže da se još uvek nepoznata pitanja u vezi sa radom Specijalnog suda odnose na to da li će podignute i potvrđene optužnice protiv saslušanih biti u svrhu krivičnog gonjenja ili ne.\n“I ako je tako, pod kojim međunarodnim doktrinama će se onda optuživatii. Više je nego važna praksa Haškog tribunala, a prema kojoj je nekim licima, pozvanim od strane Specijalnog tužilaštva, već suđeno u Haškom tribunalu i oni su oslobođeni”, rekla je ona.\nDo sada je od strane Specijalizovanih veća oko 250 ljudi pozvano na saslušanje u Hagu ili u kancelariju Euleksa u Prištini.\nMnogi su bili deo visoke hijerarhije Oslobodilačke vojske Kosova i bivši komandanti oblasti.\n12.08.2020 U srpskim sredinama preminula jedna osoba, pet novoobolelih (272)\n12.08.2020 Detaljan plan nastave u srednjim školama (127)\n12.08.2020 Rakić i Popović o unapređenju saradnje (125)\n12.08.2020 Plan nastave u osnovnim školama (124)


Nemci osmislili novu generaciju “ležećih policajaca” › Made-in-Germany.rs\nNemci osmislili novu generaciju “ležećih policajaca”\nNemački stručnjaci za saobraćaj instalirali su u gradu Hanau inovativno rešenje za usporavanje saobraćaja na mestima gde je to neophodno, javlja B92.\nNova verzija “ležećeg policajca” sastoji od nadzorne kamere i hidrauličnog sistema za usporavanje saobraćaja, sa pločom koja se spušta nekoliko centimetara ukoliko se automobil kreće prebrzo, tako da se oseti udarac.\nKao i kod klasičnog, i pre ovog novog “ležećeg policajca” uvek će stajati saobraćajni znak kojim se vozači upozoravaju na prepreku. Međutim, ukoliko se ograničenje brzine poštuje, pokretna ploča će ostati u ravni sa kolovozom i automobil neće osetiti nikakvu promenu pri prelasku.\nOd MiG na 07/06/2020 / AKTUELNO / Ostavite komentar\nPrijavite se za online poslovne susrete sa nemačkim kompanijama


Vesti online / Vesti / Srbija / Obradović: Krivična prijava protiv Vulina\nObradović je na pres konferenciji rekao da se nikome ne može suditi za verbalni delikt, ali da najviši državni funkcioneri ne mogu da krše Ustav i zakone dok su na snazi.\n- Tražimo krivičnu odgovornost za Aleksandra Vulina za ono što namerava da uradi - rekao je Obradović.\nOn je dodao da su na potezu javni tužilac i institucije sistema i naveo da to što je neko predsednik države ili ministar odbrane ne znači da ne podleže krivičnoj odgovornosti.\nOn je rekao takođe da je skup opozicije, 13. aprila u Beogradu, prijavljen policiji i gradskoj upravi.\n- Naši protesti će, kao do sada, biti mirni, nenasilni i dostojanstveni, ali odlučni - kaže Obradović.\n- Očekuje, kaže, poziv direktora policije ili nadležnog načelnika da razgovaraju o tome kako će omogućiti bezbednost svih građana i "sprečiti provokatore kao što je Željko Mitrović" - rekao je Obradović.\nSRBIJA Srbiji preti paraliza\nSRBIJA Zekić: REM neće podleći pritiscima kvazipolitičara\nSRBIJA Brnabić: Nismo se uplašili i nećemo pristati na ultimatume


Da li su vlasnici velikih pasa diskriminisani?\nČesto imamo priliku da čujemo da neko za pse malih rasa kaže da su nervozni, lajavi i jako ljubomorni.\nKada se veliki pas ponaša na sličan način, to se karakteriše kao agresivno i opasno ponašanje, ali ovim mališanima gleda se “kroz prste”, pa su nam čak i simpatični kada skaču i reže na sve oko sebe.\nAko nemački ovčar od 30 kilograma skače na ljude svi se slažu da ovakvo ponašanje treba korigovati, potražiti pomoć dresera, pa čak i izolovati psa. Međutim kada čivava od 2 kilograma skakuće na vlasnika, onda se to tumači kao znak ljubavi i želje za igrom. Kada maleni jorkširski terijer laje i reži na druge pse na ulici u vreme šetnje, to se može smatrati simpatičnim, ali ako to uradi recimo buldog, odmah će mu se pokazati gde mu je mesto i narediti da prestane.\nOvakve razlike među psima nije pametno praviti, jer je osećanje besa i ljutnje isto bez obzira na veličinu psa. Ako ne biste želeli da vam u krilo skoči doga, nemojte ovo dozvoljavati i tolerisati ni maltezeru. Svi psi imaju osećaj pripadnosti čoporu i borba za prevlast im je instinktivno određena. Njima je dominacija prioritet, i bez obzira na to koliko imaju kilograma, morate in naučiti da budu mirni i dobroćudni.\nVeliki psi često su strogo dresirani da u šetnji idu uz nogu vlasnika, dok se malim psima dozvoljava da svojevoljno trčkaraju ispred. To je greška, jer vođa vodi čopor, a ovakvim ponašanjem samo podstičete alfa položaj svog psa u vašem društvu.\n“Sindrom malog psa” poznat je svima koji za ljubimce imaju male pasmine. On se ispoljava lajanjem, jurišanjem na nepoznate goste, spavanjem u krevetu vlasnika i naravno, režanjem na druge životinje. Veruje se da ovi mali lajavci na taj način pokušavaju da nadomeste fizičku veličinu i pokažu se u društvu. Dostojanstveni su i ponositi, pa se stalno trude da ostave utisak borbenog i psa čvrstog karaktera. To takođe znači da njihov takmičarski duh, kao i stres koji on donosi nikada ne prestaju. Međutim, za sve vlasnike ovih malih, ali energičnih pasa, ova vrsta stresa nije razlog za brigu. Trainer je formulisao kompletnu ishranu za pse malih rasa –Personal Beauty za odrasle pse malih rasa, koja ima visko antioksidantno dejstvo i pomaže psu da izađe na kraj sa energijom i takmičarskim stresom sa kojim se svakodnevno nosi.\nAlga spirulina, koja je jedan od važnijih sastojaka, garantuje unos hranljivih sastojaka koje poboljšavaju izgled i kvalitet dlake.\nNa ovaj način jednim potezom, rešićete dva problema:\n1.Mali pas sa velikim egom biće sit i zadovoljan\n2.U šetnji pažnju na sebe skretaće sjajem dlake a ne glasnim lavežom!


Ruski senator otkriva važan temelj zahvaljujući kome NATO još uvek postoji\nNATO će početi da se raspada ukoliko odustane od koncepta "ruske pretnje", smatra ruski senator Aleksej Puškov.\nPrema njegovim rečima, Alijansa ne odgovara ni na jedan od stvarnih izazova sa kojima se suočava zapadni svet, kao što su terorizam ili pandemija virusa korona, ali se zato bori protiv izmišljenih i čisto hipotetičkih >> Pročitaj celu vest na sajtu SrbijaDanas.com << pretnji.\n- U stvari, raspadom Sovjetskog Saveza i Istočnog bloka, sa stanovišta odbrane NATO je izgubila svoj "raison d'etre", odnosno smisao postojanja. Zbog toga je Bajdenu i Stoltenbergu i potrebna "ruska pretnja" – to je faktički jedina osnova za postojanje NATO-a i očuvanje strateške kontrole SAD nad Evropom. Bez te izmišljene pretnje, Alijansa će početi da se raspada - napisao je Puškov na Telegramu.\nZapadni političari povremeno govore o "ruskoj pretnji", dok su ruski zvaničnici više puta isticali da Rusija nikada neće napasti nijednu od NATO članica, već da Zapad prosto koristi to kao izgovor za raspoređivanje više tehnike i bataljona u blizini ruskih granica. Moskva je više puta izražavala zabrinutost zbog jačanja snaga Alijanse u Evropi.


Svi 911 Turbo S modeli su specijalni, nakon svega, radi se o modelu sa najboljim ubrzanjem na planeti, dok brojni unikatni elementi ovu posebnu jedinicu čine potpuno unikatnom i istaknutom u masi.\nOno što je najistaknutije na ovoj mašini svakako jeste njen eksterijer oplemenjen Olive Green bojom, dobijenom putem Paint to Sample programa kompanije. Na ovoj posebnoj zelenoj boji nalazi se žuti Porsche potpis sa strane ispraćen belim akcentima. Automobil takođe poseduje crno/srebrne dvadesetoinčne felne sa centralnim zaključavanjem, iza kojih se krije komplet žutih kočionih klešta.\nBrojne druge opcione karakteristike krase ovaj automobil, uključujući Aerokit opremu vrednu 6.626 evra, vrhunsko Burmester ozvučenje po ceni od 3.532 evra, eksterijerni paket od ugljeničnih vlakana za koji je potrebno izdvojiti 4.370 evra i zatamnjene štopaljke, između svega ostalog.\nU putničkoj kabini nalaze se elektronski podesiva prednja sedišta sa grejačima, obložena crnom kožom sa kontrastnim Olive Green šavovima. Ovaj Turbo S takođe poseduje i Silver Grey pojaseve, zaštite od sunca u alkantari, aluminijumske pedale i akcente od ugljeničnih vlakana na selektoru brzina. Ova mašina podjednako pogoduje proputovanjima širom bilo kog kontinenta, trkama ubrzanja i jrunjavama oko trkačkih staza, jer nakon svega, 911 Turbo S može učiniti sve.\nLista ove aukcijske kuće navodi da je automobil promenio vlasnika sa svega 9.816 kilometara ispod kaiša i takođe je opremljen sa specijalnim Tubi izduvnim sistemom.\nZa pokretanje ovog predivnog modela 911 Turbo S iz 991.2 generacije, zadužen je 3,8 litara veliki ravni šestocilindraš duplog turbo punjenja, dobar za 572 ks pri 6.750 rpm i 700 Nm obrtnog momenta između 2.100 i 4.250 rpm, odnosno 750 Nm obrnog momenta sa overbustom. Iako nemački brend tvrdi da njegov supersportak ubrzava do stotke za 2,9 sekundi, nezavisni testovi su predstavili cifru od 2,6 sekundi.


Džoni Dep se nagodio poslije tužbe\nGlumac Džoni Dep (55) postigao je sporazum sa firmom koja je 17 godina vodila njegove poslove i od koje je tražio 25 miliona dolara odštete zbog krađe i prevare.\nSporazum je postignut mjesec dana prije suđenja, a tužbu zbog lošeg upravljanja finansijama protiv "Menadžment grupe" podnio je u januaru 2017.\nHolivudski glumac je postigao sa zadovoljstvom sporazum, rekli su njegovi advokati i dodali da je on želio da zaštiti svoju reputaciju, kao i da je zahvalio svima koji su ga podržavali u ovoj situaciji.\nKompanija pod vođstvom Džoela i Roberta Mandela imala je zakazano suđenje za 15. avgust sa slavnim glumcem. Mjesec dana poslije njegove tužbe, kompanija je podnijela protivtužbu i tražila 550.000 dolara za neplaćene naknade.\nTvrde da je glumac sam bio odgovoran za svoje finansijske probleme. Optužili su ga za trošenje nekoliko miliona dolara na luksuznu kuću, vino, umjetnine i top koji je iskoristio da rasprši pepeo pisca Hantera S. Tompsona koji je preminuo u 68. godini života.\nDep se 2010. godine našao na Forbsovoj listi kada je proglašen za najplaćenijeg glumca sa zarađenih 75 miliona dolara, većinom zbog uloge kapetana Džeka u "Piratima s Kariba".


SportDC - Vesti - Prva liga RS - Obudovljanke slave istorijsku prvu titulu prvaka Republike Srpske i plasman u Premijer ligu\nČetvrtak, 21.10.2021 09:26\n15.05.2021 Čedo Matović\nU odloženoj utakmici 19. kola Prve lige Republike Srpske večeras u Obudovcu odbojkašice Crvene Zvijezde savladale su ekipu Maglića iz Foče sa 3:0 po setovima 25:23, 25:20 i 25:23.\nOstvarenom 18. prvenstvenom pobjedom i sa osvojena 52. boda Obudovljanke u odnosu na drugoplasirani Radnik iz Bijeljine i matematički osvajaju prvu titulu prvaka Republike Srpske. Tako su izabranice Milenka Perušinovića ispisale najljepšu stranicu istorije kluba plasmanom u Premijer ligu BiH.\nPehar namjenjen najboljoj ekipi prvenstva Republike Srpske krasiće vitrine odbojkašica iz Obudovca, ali slavlje će zvanično još će malo sačekati. U 21. kolu sutra "crveno-bijele" igraju u Ljubinju, a zatim u poslednjem kolu 22/23. maja dočekuju odbojkašice Glasinca i zvaničo od strane OS Republike Srpske slijedi uručenje pehara najboljoj ekipe u prvenstvu Republike Srpske i podjela medalja šampionkama.\nTokom vikenda, u ostalim susretima 21 kola u borbi za opstanak "Sokolice" na domaćem terenu traže bodove protiv Inove, Višegrađanke u Bileći, a Maglić koji ima četiri boda u plusu putuje na Sokolac na duel sa Glasincem.\nU Trebinju, u susretu za prestiž "Leo" dočekuje Radnik, a utakmica između Libera i Dine odložena je za 20. maj.\nPrva liga Republike Srpske 21. kolo\nSlavija - Inova 15,00\nLjubinje Bankom - Crvena Zvijezda 16,00\nNedelja 16. maj\nGlasinac - Maglić 13,00\nLeotar - Radnik 14,00\nHercegovac - He na Drini 14,00\nLibero - Drina (doloženo sa 20 maj)\nPrva liga RS Žene Prva liga Republike Srpske Crvena zvijezda Maglić Bosna i Hercegovina Republika Srpska Šamac Obudovac\nBimal Jedinstvo, Gacko i Jahorina u polufinalu Kupa Republike Srpske\nHercegovački derbi u Nevesinju, istočnog dijela "Srpske" u Foči, Libero u Bileći\n19 .kolo Prva liga Republike Srpske\nŽOK Leotar 3 : 0 Drina\nHercegovac 3 : 1 Libero\nSlavija 0 : 3 Radnik\nGlasinac 3 : 0 HE na Drini\nLjubinje 3 : 1 Inova\nCrvena zvijezda 3 : 0 Maglić\n1 Crvena zvijezda 19 18 1 51\n2 Radnik 19 13 6 40\n3 Drina 19 14 5 37\n4 Inova 19 11 8 37\n6 Glasinac 19 10 9 33\n8 ŽOK Leotar 19 12 7 32\n9 Hercegovac 19 9 10 27\n10 Maglić 19 3 16 10\n11 HE na Drini 19 1 18 6\n12 Slavija 19 1 18 3


EU POMAŽE SRBIJU: 2,5 miliona evra za naša preduzeća i 230 novih radnih mesta\nPRIORITET FIRME KOJE ZAPOŠLJAVAJU SOCIJALNO UGROŽENE\n18.06.2020. 21:38h 18.06.2020. 21:38h\nEU je obezbedila ukupno 2,5 miliona evra besovratnih sredsava za 112 mikro i malih preduzeća iz jugoistočne i jugozapadne Srbije koja će između ostalog otvoriti i 230 novih radnih mesta.\nNovac je namenjen za nabavku nove opreme, koja će preduzećima omogućiti da unaprede proizvodnju i povećaju broj radnih mesta, a sve to uz podršku EU, u okviru EU PRO Drugog javnog poziva.\nPrioritet je dat firmama koje zapošljavaju socijalno ugrožene grupe, kao i preduzećima u ruralnim područjima i dobiće između 10.000 i 30.000 evra.\nBrzorastuća i izvozno orijentisana preduzeća i preduzetnici mogli su aplicirati i za 70.000 evra.\nPredviđeno je bilo da aplikant obezbedi učešće u investiciji od minimalno 20 odsto, odnosno 30 odsto ako aplicira za bespovratna sredstva veća od 30.000 evra.\nMikro i mala preduzeća u Srbiji čine 99 odsto svih registrovanih poslovnih objekata i zapošljavaju dve trećine svih radnika, a čak 60 odsto nacionalnog BDP-a potiče od te vrste preduzeća, podsećaju iz EU info centra.\nEU na taj način novcem pomaže Srbiji da ostvari ciljeve povećanje konkurentnosti srpskih preduzeća, razvijanje novih proizvoda, otvaranje novih radnih mesta, kao i osnivanje novih preduzeća i unapređenje postojećih.\nProgram EU PRO doprinosi ravnomernijem društveno-ekonomskom razvoju Srbije sa ukupno 25 miliona evra.\nUz to, ta preduzeća će sprovesti društveno-odgovorne aktivnosti i tako podržati sugrađane, ranjive grupe, decu, ali i lokalne manifestacije i sportske klubove i sprovesti akcije zaštite životne sredine.\nEU PRO je aktivan u 99 opština na jugoistoku i jugozapadu Srbije, gde je do sada realizovano 350 projekata, vrednih skoro 20 miliona evra.\nKroz EU PRO Prvi javni poziv za nabavku opreme i uvođenje usluga za preduzetnike odobreno je 106 projekata u vrednosti od 2,1 miliona evra.\nEU je u srpsko preduzetništvo uložila 200 miliona evra. Inovacije, razvoj i istraživanje oblasti su kojima je namenjeno 30 miliona evra.\nKAD SE UDRUŽE PČELARI I DRŽAVA: Pogledajte kako izgleda prva srpska kuća meda koja je danas otvorena (FOTO)\nBRNABIĆ Naučno-tehnološki parkovi stub razvoja nove i JAČE SRBIJE\nEUEvropska unijaSrbijapomoćmala i srednja preduzeća\nHRVATI SUTRA IZLAZE NA BIRALIŠTA: Ovi izbori nikad neizvesniji za HDZ, opozicija u blagoj prednosti! 1\nTRAGEDIJA KOJA JE POTRESLA PUTINA: Čim je čuo za smrt prijetelja koji je umro od korone odmah je OBAVIO RAZGOVOR 2


Odbijen set zakona o akcizama! – Haber.ba\nOdbijen set zakona o akcizama!\nPoslanici Predstavničkog doma Parlamentarne skupštine Bosne i Hercegovine (PSBiH) usvojili su danas negativno mišljenje Komisije za finansije i budžet na set zakona o akcizama. Time se ovi zakoni smatraju odbijenim, piše “Fena”…\nIzmjene Zakona o osiguranju depozita u bankama nije imao dovoljno entitetske većine iz bh. entiteta Republike Srpske, te će ovaj zakon ići na naknadno usaglašavanje.\nNije bilo potrebne entitetske većine iz bh. entiteta Republike Srpske u prvom čitanju za Prijedlog zakona o izmjenama i dopunama Zakona o osnovama sigurnosti saobraćaja na putevima kojeg je predložio poslanik Saveza za bolju budućnost (SBB) Damir Arnaut, a predviđa da se ukine pravo prvenstva vozilima pod pratnjom nad vozilima hitne pomoći i vatrogasaca.\nData je podrška i Prijedlogu zakona o izmjenama i dopunama Zakona o upravi čiji je predlagač Vijeće ministara BiH u prvom čitanju. Usvojen je i Finansijski izvještaji za 2016. godinu, te Godišnji izvještaj za 2016. godinu Centralne banke BiH kao i Izvještaj o radu Državne regulatorne komisije za električnu energiju.\nTeme:akcize, izdvojeno, odbijen, Predstavnički dom PS BiH, set zakona


Naslovna Uncategorized Klinika za kardiohirurgiju KC Niš donira bebi opremu u vrednosti od 100.000...\nRukovodstvo Klinike za kardiohirurgiju KC Niš posetilo je sestra Stanu Ilić koja je pre nekoliko nedelja postala mama jednog dečaka.\nKolegijum Klinike doneo je odluku da donira svim budućim mamama koje rade na Klinici bebi opremu u vrednosti od 100.000 dinara, po njihovom izboru.\nDonacija Klinike za kardiohirurgiju svim budućim mamama koje rade na ovoj klinici, Foto: Dragan Milić\n„Sestra Stana je prva koja dobija ovu donaciju i izabrala je bebi kolica i krevetac kao najpotrebnije. Našoj sestra Stani i tata Igoru čestitamo rođenje sina a Kolegijum Klinike se nada da će u nastupajućim godinama imati priliku da donira na desetine bebi kolica i krevetaca“, navodi direktor ove Klinike Dragan Milić.\nKako je istakao, na ovaj način rukovodstvo Klinike za kardiohirurgiju želi da pokaže poštovanje i pažnju svim damama sa kojima rade kako bi znale koliko su im važne.\nPrethodni tekstOd Nove godine maloletnici iz Srbije i Crne Gore granicu će moći da pređu samo uz pasoš ili ličnu kartu\nSledeći tekstFudbaleri i ljubitelji sporta donirali ultrazvuk Klinici za dečiju hirurgiju KC Niš


Jeremić u SB UN: Srbija ne odustaje od rezolucije 1244\nIzvor: Radio Televizija Vojvodine, 08.Feb.2012, 17:56\nU Savetu bezbednosti Ujedinjenih nacija u Njujorku završena je sednica posvećena Kosovu i Metohiji.\nU ime Srbije na sednici je govorio šef srpske diplomatije Vuk Jeremić.\nČlanicama Saveta obratili su se i pomoćnik generalnog sekretara UN zadužen za mirovne operacije Edmon Mule, šef UNMIK-a Farid Zarif i kosovski ministar spoljnih poslova Enver Hodžaj.\nNa sastanku je >> Pročitaj celu vest na sajtu Radio Televizija Vojvodine << razmatran redovni tromesečni izveštaj generalnog sekretara UN Ban Ki-muna, a u okviru toga razgovaralo se i o dijalogu Beograd-Priština, radu Euleksa i istrazi o navodima o trgovini ljudskim organima.\nSrbija ostaje predana dijalogu\nSituacija na severu Kosova i dalje je nestabilna, što je posledica jednostranih pokušaja da se promeni realnost na terenu, rekao je danas ministar spoljnih poslova Srbije Vuk Jeremić i istakao da Srbija neće odustati od rezolucije 1244 Saveta bezbednosti Ujedinjenih nacija (UN), kao uslova za predstavljanje Prištine u regionalnim forumima.\nSrbija ostaje predana dijalogu sa Prištinom, jer je to jedini legitimni mehanizam da se prevaziđu razlike u mišljenjima, izjavio je Jeremić u govoru na sednici Saveta bezbednosti UN.\nPovodom problema predstavljanja Prištine u regionalnim forumima, koji će biti razmatran u sledećoj rundi dijaloga, Jeremić je poručio da Srbija nikada nije sprečavala da se čuje bilo čiji glas u ovom delu sveta, uključujući i Prištinu.\nIpak, to mora biti eksplicitno predstavljanje u skladu sa rezolucijom 1244, naglasio je Jeremić.\nOn je zatražio od Saveta bezbednosti da podrži važnost ove rezolucije u kontekstu dijaloga.\nNametanje rešenja na severu prouzrokovalo barikade i sukobe\nPosledice nametanja rešenja na severu Kosova, uz upotrebu sile, dominirale su političkom klimom tokom izveštajnog perioda, što je dovelo do postavljanja barikada, demonstracija i sukoba, rekao je Jeremić i naglasio da je Srbija odmah i jednoglasno osudila nasilje.\nOn je podsetio da je Beograd pozvao sve učesnike da reše probleme kroz pregovore i uzdrže se od akcija koje su štetne za uspostavljanje sigurnog i bezbednosnog okruženja.\nJeremić je ocenio da je, posle serije incidenata u novembru, situacija na severu Kosova počela da se poboljšava, dok za srpsku zajednicu na jugu nije bilo značajnijeg napretka, jer su se nastavili nasilni incidenti, a broj povratnika nije povećan.\nJedan od najtežih incidenata dogodio se u selu Dobruša, gde je srpska porodica otišla da obiđe svoja imanja, a sačekao ih je komšija Albanac. Kako smo saznali iz medija, komšija je otišao do svoje kuće, a onda je otvorio rafalnu paljbu na svoje komšije Srbe, jednog je ubio, a dvoje ranio, rekao je Jeremić.\nJeremić je istakao da je, tokom izveštajnog perioda o situaciji na Kosovu i Metohiji, Euleks učinio neke pozitivne korake u oblasti vladavine prava, odnosno počela su suđenja nekim kontroverznim javnim ličnostima i zvaničnicima za krivična dela organizovanog kriminala i korupcije.\nJeremić je podsetio da je predsednik Srbije Boris Tadić, za Božić, posetio manastir Visoki Dečani i da je tada uputio apel za sveobuhvatni mir između Srba i Albanaca.\nSačekali su ga protesti širom Kosova, uključujući i napad na njegovu kolonu, podsetio je Jeremić.\nZabrinutost zbog privatizacije\nPrema njegovim rečima, Srbija je saglasna sa ocenama generalnog sekretara Ujedinjenih nacija, koji je izneo zabrinutost zbog procesa privatizacije na Kosovu.\nJeremić je ukazao da se oko 250 miliona evra nalazi u bankama država članica Ujedinjenih nacija i da će Kosovska privatizaciona agencija pokušati da dođe do tog novca.\nFinansijske institucije koje čuvaju taj novac ne smeju ga dati dok ne bude postignut dogovor dve strane, ukazao je on.\n"To je ozbiljno pitanje odgovornosti i nećemo se ustezati da iskoristimo sve pravne mehanizme koji su nam na raspolaganju kako bi zaštitili svoje pravo svojine, upozorio je Jeremić.\nJeremić je izneo uverenje da je ovo pitanje koje zahteva hitnu pažnju Saveta bezbednosti, precizirajući da Srbija neće odustati ni od svog zahteva ovom telu da se pod njegovim okriljem vodi istraga o navodima o trgovini ljudskim organima na Kosovu i Albaniji.\nTadić predložio rešenje\nJeremić je naveo da je Tadić predložio rešenje za Kosovo koje mora da obezbedi međunarodnu zaštitu interesa Srbije u pokrajini, obezbeđivanjem realističnog rešenja za sever Kosova, zaštitu enklava južno od Ibra, očuvanje srpskog identiteta i verskog nasleđa i rešavanje imovinskih odnosa.\nJedini način da se obezbedi održivo i dugoročno rešenje za pitanje Kosova je da strane pregovaraju o svim otvorenim pitanjima, u dobroj veri, istakao je Jeremić.\nJeremić je podsetio da je prošlog oktobra Klint Vilijamson postao glavni tužilac istražnog tima Euleksa i da je, tokom posete Beogradu, dobio uveravanja da će mu Srbija pomoći u svemu što može, kako bi se otkrilo šta se dešavalo na samoj teritoriji Kosova.\nAli, to nije dovoljno, jer većina od onoga što se dogodilo, dogodilo se van naše teritorije, rekao je Jeremić i istakao da Euleks nema mandat niti kapacitet da sprovodi istragu van teritorije Kosova.\nSamo istraga, koja se bi se vodila pod okriljem Saveta bezbednosti može to da osigura. U suprotnom, određen broj eventualno osumnjičenih za učešće u ovom ratnom zločinu mogao bi da ostane van domašaja pravde, upozorio je on.\nHodžaj: Referendum i izbori na severu rizik\nKosovski ministar spoljnih poslova Envez Hodžaj izjavio je danas da najavljeni referendum na severu Kosova, kao i namera Srbije da organizuje izbore i na teritoriji Kosova nose ozbiljan rizik za bezbednost na Kosovu.\nHodžaj je takođe pozvao Srbiju da povuče, kako je naveo, srpsku policiju i snage bezbednosti sa severa Kosova.\nOn je na sednici SB UN rekao da bi organizovanje izbora, koji će ove godine biti održani u Srbiji, i na teritoriji Kosova predstavljalo kršenje rezolucije SB UN 1244.\n"To bi bio veoma zabrinjavajući razvoj događaja za Prištinu", rekao je Hodžaj na sednici Saveta bezbednosti u Njujorku.\nKosovski ministar tvrdi takođe da Srbija ne primenjuje postignute dogovore u dijalogu Beograda i Prištine.\nOn je optužio Srbiju da "parcijalno ili uopšte ne primenjuje" postignute dogovore, da nije ispunila ono što je EU od nje tražila u decembru i da nije prihvatila predloge EU o regionalnom predstavljanju Prištine.\nHodžaj je ocenio da ono što je dogovoreno ništa ne vredi ako se ne primenjuje na terenu.\n"Vladavina zakona nije nešto o čemu se pregovara, ona važi za sve, sever Kosova ne može biti crna rupa", rekao je on.\nHodžaj je takođe u svom izlaganju naveo da su ideje razmene teritorija ili podele Kosova "veoma opasne" i da bi "za dobrobit Srbije, Kosova i regiona" bilo dobro da "granice na Balakanu budu fiksirane jednom za svagda".\nOn je takođe rekao da su kosovske institucije odlučne da podrže istragu o navodima o trgovini ljudskim organima "na otvoren i transparentan način" i pozdravio dolazak specijalnog istražnog tima Euleksa na čelu sa tužiocem Klintom Vilijamsonom.\nHodžaj je pozvao sve članice UN da podrže uključivanje Prištine u regionalne i međunarodne institucije.\nKako je rekao, Priština ulaže velike napore kako bi se uključila u rad regionalnih i međunarodnih organizacija jer to bitno ne samo za Kosovo, već i za Balkan i Evropu.\nKao jedan od prioriteta vlade on je naveo obezbeđivanje daljeg priznavanja nezavisnosti Kosova uz tvrdnju da je do sada Kosovo priznalo 85 zemalja.\nGovoreći o dostignućima kosovskih institucija, on je naveo da svako ko je u poslednjih nekoliko godina posetio Kosovo video je da se ono "transformisalo u multietničku demokratiju".\nNoviMagazin.rs: Napetost na severu Kosova ugrožava dijalog\nJeremić u SB UN: Srbija ne odustaje od 1244\nIzvor: Mondo, 08.Feb.2012\nSavet bezbednosti UN razmatrao situaciju na Kosovu koja je, prema oceni generalnog sekretara UN Ban Ki muna, napeta i umnogome utiče na dijalog Beograda i Prištine i razgovore o evropskoj perspektivi regiona.


Nove mere u Crnoj Gori: Ukida se digitalna kovid potvrda, samoizolacija smanjena na deset dana - Radio Televizija Novi Pazar\nNove mere u Crnoj Gori: Ukida se digitalna kovid potvrda, samoizolacija smanjena na deset dana\nOctober 8, 2021 Jasmina Petlaca\t458 Views\n– Od subote 9. oktobra ukida se nacionalna digitalna kovid potvrda za ulazak u tržne centre, poslovne centre i poslovne centre koji imaju preko 1.000 kvadratnih metara prostora – kazao je Galić, prenose podgoričke “Vijesti”.\n– Broj novoobolelih od novog korona virusa u posljednje dve sedmice (od 23. septembra do 6. oktobra) opao je 40 odsto u odnosu na dve sedmice pre tog perioda (od 9. septembra do 22. septembra). Broj hospitalizovanih 5. oktobra je oko 11 odsto manji u odnosu na 9. septembar. U poslednje dve sedmice ukupan broj preminulih je za oko 18 procenata manji u odnosu na ukupan broj preminulih dve sedmice ranije – istakao je Galić.\n– Stoga, od subote, 9. oktobra ukida se Nacionalna digitalna COVID potvrda kao uslov za ulazak u tržne centre, poslovne centre i poslovne zgrade koje imaju preko 1.000 metara kvadratnih prostora. Podsećamo da je Vlada Crne Gore ranije odlučila da se Nacionalne digitalne COVID potvrde, iako je bilo najavljeno kao mogućnost, od sutra ne uvode kao uslov prilikom ulaska u prehrambene prodavnice koje imaju preko hiljada metara kvadratnih prostora – rekao je on.\n– Ostali elementi digitalne COVID potvrde su: Da je lice u potpunosti vakcinisano, nezavisno od toga koliko je dana prošlo od revakcinacije; Da osoba poseduje negativan PCR test na COVID-19 koji nije stariji od 72 sata; Da osoba poseduje negativan brzi antigenski test koji nije stariji od 48 sati. Podsetiću da je predsednica Evropske komisije, Ursula fon der Lajen tokom posete Institutu za javno zdravlje poručila da će Brisel pozitivno odgovoriti na zahtev Crne Gore da postane deo EU digitalnog sertifikata – kazao je Galić.\n← Snažan zemljotres pogodio Japan\nManji požar: Goreli nisko rastinje i otpad →


On je naveo kako problem zbog kojeg cisterne stoje u Pločama još nije u potpunosti riješen. Kako pišu hrvatski mediji, očekuje se da se situacija normalizuje do kraja sedmice.\nSpominje se kako su cisterne zaustavljene u Pločama zbog kolapsa izvoznog carinskog sistema u Hrvatskoj, dok im i uvozni carinski sistem radi samo djelomično. Također, riječki Novi list piše kako su za zastoj odgovorni i prijevoznici koji ne posjeduju odgovarajući dokument koji se tiče sigurnosnih garancija tokom prometa.\n“Na dva granična prijelaza sa inspekcijskim nadzorom, Bosanskoj Gradišci i Bijači, nije bilo prevelikih gužvi, naročito prilikom izvoza robe iz BiH. U protekla tri dana bilo je problema sa carinskim sistemom Republike Hrvatske i činjenicom da obveznici nisu imali sve potrebne papire (npr. sigurnosnu provoznu garanciju kad je u pitanju nafta), što je rezultiralo kolonama sa hrvatske strane, kao i na koridoru kroz Neum. Također, zbog problema sa sistemom koji primjenjuje susjedna Republika Hrvatska od 1. jula 2013. godine, dosta kamiona iz BiH je čekalo u Luci Ploče”, kazao je Kovačević.\nMeđutim, dodaje kako svi kamioni koji stignu na granicu BiH bivaju obrađeni u najkraćim rokovima, a provođene su sve uvozne i izvozne carinske procedure, tranzit kroz BiH, pojednostavljeni postupci, ATA karnet…\n“Trenutno na prijelazu Bosanska Gradiška sa bh. strane nema gužve, dok, prema informacijama kojima raspolažem sa hrvatske strane čeka na izlaz kolona kamiona duga između 4 i 5 km. Na prijelazu Bijača zabilježeno je 135 ulaza teretnih motornih vozila, a od toga 60 posto prevozi naftu i naftnu derivatu, tako da vjerujemo da će se postojeći problem na strani susjedne Republike Hrvatske brzo riješiti. Također, i na ostalim međunarodnim graničnim prijelazima, kao što su Orašje, Izačić, Ivanjica, Gorica i drugi, gdje je dozvoljen promet robe, nisu u protekla tri dana zabilježene značajnije gužve”, istakao je Kovačević.


MUŽ MILIJARDER, ŽIVOT KAO IZ BAJKE, A ONA SASVIM OBIČNA DEVOJKA – Ženski kutak\nPrva pomisao na nekadašnju mis Jugoslavije je život kao u bajci.\nJelena Bin Drai jeste okružena glamurom i živi san mnogih žena, ali to ne znači da je daleko od realnosti. To pokazuju njene fotke bez šminke koje rado deli na društvenim mrežama.\n“Kad edukujete sebe, edukujete i svoju decu. Nijedna devojčica sa naslovne strane ne izgleda kao devojčica sa naslovne strane”, napisala je Jelena uz fotografije na kojima je našminkana i bez trunke šminke.


Sportski okvir za naočare JH102 L narandžasti - Idealno.rs\nPočetna / Lepota i zdravlje / Optika / Naočare za vid / Sportski okvir za naočare JH102 L narandžasti\nPonuda prodavnice Cvikeri.com - Dioptrijske naočare za proizvod Sportski okvir za naočare JH102 - narandžasti (vel. L). Ispravnost cene i podataka proveri na internet stranici prodavnice.\nBoja: narandžasta, silikon: providna.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Sportski okvir za naočare JH102 L narandžasti i izberi najbolju. Naočare za vid iz kategorije Optika je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda JH102 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda JH102 se mogu razlikovati od onih u internet prodavnici u kojoj obavljaš kupovinu. Sportski okvir za naočare JH102 L narandžasti je dostupan u prodavnici Cvikeri.com - Dioptrijske naočare po ceni, koja je navedena pored svakog prodavca u meniju "Prodavnice".\nGarantne uslove za Sportski okvir za naočare JH102 L narandžasti proveri u prodavnici u kojoj nameravaš da obaviš kupovinu. Slika za JH102 je simbolična, zato se pre kupovine u prodavnici uveri da je proizvod isti.


Mercedes-Benz će povećati udeo u Aston Martinu na 20 odsto – Danasnje\nHome/Automobili/Mercedes-Benz će povećati udeo u Aston Martinu na 20 odsto\n0 101,021 1 minut citanja\nU izjavi, Mercedes je rekao da će povećati vlasništvo nad brendom, omogućavajući više zajedničkih tehnologija.\nMercedes-Benz će povećati svoj udeo u britanskoj kompaniji za sportske automobile Aston Martin Lagonda do 20 procenata u naredne tri godine.\nU izjavi koju je objavio Mercedes-Benz, nemački automobilski gigant rekao je da će taj potez Aston Martinu pružiti širi pristup tehnologiji i pogonima. U maju 2020. godine bivši šef Mercedes-AMG-a Tobias Moers najavljen je za novog izvršnog direktora kompanije Aston Martin.\nMesec dana ranije, otkriveno je da je šef Mercedesove ekipe Formule 1 Toto Volff lično investirao u britansku marku. Aston Martin trenutno koristi motore i menjače kompanije AMG u nekim svojim modelima, kao i razvodne uređaje i info-zabavne sisteme kompanije Mercedes.\nŠef odseka za strategiju proizvoda u Mercedes-Benzu, Volf-Dieter Kurz: „Već imamo uspešno tehnološko partnerstvo sa Aston Martinom koje je koristilo obe kompanije“.\nTrenutno Mercedes-Benz ima 2,6 odsto udela u Aston Martinu, sa planom kupovine deonica u fazama tokom naredne tri godine dok se ne postigne udeo od 20 odsto.\nPrva dogovorena tranša iznosiće 11,8 odsto udela u Aston Martinu, vrednom 140 miliona funti (256,3 miliona austrijskih dolara).\n„Sa ovim novim proširenim partnerstvom moći ćemo da pružimo Aston Martinu pristup novim najsavremenijim tehnologijama i komponentama, uključujući hibridne i električne pogonske sisteme sledeće generacije“, rekao je gospodin Kurz.\n„Radujemo se što ćemo nastaviti da radimo zajedno sa Aston Martinom i želimo kompaniji svaki uspeh u sledećoj fazi rasta.“\nNaš Honda CR-V hibrid 2021. samo nastavlja da funkcioniše


I godina - Informacioni sistemi - FEFA Fakultet\nOsnovni cilj ovog nastavnog predmeta je da studente na adekvatan način uvede u oblast informacionih sistema i da im ponudi bazična znanja. Takođe, cilj je da informacioni sistemi postanu deo koncepta savremenog poslovanja. Studenti će biti aktivno uključeni u rešavanje problema, kreativno razmišljanje i prepoznavanje mogućnosti. Po završetku kursa studenti će steći razumevanje o primeni osnovnih softvera u poslovanju; razvijati algoritamski načina razmišljanja i sistematičnost u rešavanju praktičnih problema.\nRainer, K. i Turban, E. (2009) Uvod u informacione sisteme (prevedeno na srpski jezik), Beograd, Data Status.


Korporativna društvena odgovornost – Časopis InterFON\nVeoma često se postavlja pitanje: “Možemo li biti srećnije i bolje društvo?” Odgovor bi glasio da je tako nešto moguće, ali je neophodno više darivanja, a manje uzimanja. Socijalne grupe, pojedinci, kao i sama preduzeća, bila ona mala ili velika, sve više uzimaju maha da sopstvenim primerima i delovanjem poboljšaju okolinu ili pak podrže neke specifične društvene projekte. Nijedno preduzeće ne učestvuje u svojim aktivnostima u nekom izolovanom prostoru, već svojim radom postaje značajan deo i daje svoj doprinos društvu u celini.\nPojam korporativne društvene odgovornosti (Corporate Social Responsibility – CSR) je relativno nov u Srbiji. Korporativna društvena odgovornost predstavlja posvećenost preduzeća da doprinese održivosti privrednog razvoja sarađujući sa zaposlenima, njihovim porodicama, lokalnom zajednicom i društvom uopšte, u cilju poboljšanja kvaliteta njihovog života.\nEvropska unija, Zelena knjiga, 2001:\nBiti društveno odgovoran ne znači samo ispunjavati zakonske obaveze, već ići dalje od pukog pridržavanja zakona i ulagati još više u ljudski kapital, okruženje i odnose sa stejkholderima.\nS obzirom na to da je Srbija započela političku i društveno-ekonomsku tranziciju kasnije od mnogih drugih zemalja, mnoge firme još uvek imaju premalo svesti o koristi društveno odgovorne prakse, jer doživljavaju to kao neprofitno i nepraktično iskustvo. S druge strane, obični građani ne uzimaju u obzir CSR kada nešto kupuju ili se bave svojim životima. Veliki broj kompanija je ipak uzeo u obzir svrhu i prednost društvene odgovornosti, ne samo u smislu unapređenja i podrške određenim projektima, već i kao odličan marketinški potez. Na taj način, ona se distancira od ostalih učesnika na tržištu kao kompanija kojoj nije samo stalo do ostvarivanja profita, već i kao subjekat koji o njima brine i pruža im podršku i pomoć.\nStudentska društvena odgovornost\nStudenti, učenici i sva njihova udruženja i organizacije takođe su bitan faktor društvenog delovanja. Akcije koje se u njihovoj organizaciji odvijaju, uglavnom su vezane za direktno poboljšanje njihove okoline, kao što su sanacija i restauracija raznih objekata, organizovanje mnogobrojnih manifestacija i seminara sa ciljem edukacije i većem angažovanju mladih, prikupljanja raznih vidova materijalne i novčane pomoći i slično. U ovome im, naravno, često pomažu i razne kompanije, kako kadrovski, tako i materijalno.\nPrimeri društveno-odgovornih projekata u Srbiji\nSmart Kolektiv – “Naš Beograd”\nU junu 2009. godine, Smart Kolektiv/Forum poslovnih lidera organizovali su “Naš Beograd”, dan volonterskih aktivnosti po čitavom glavnom gradu. Stotine volontera iz kompanija članica Foruma učestvovalo je u realizaciji projekata, kao što su popravke zgrada i terena dnevnog boravka/radionice slikanja za decu sa Daunovim sindromom, ili vođenje romske i ostale ugrožene dece u zoološki vrt. Drugi su se vozili čamcem do Velikog ratnog ostrva gde su čistili gomile smeća koje se nataložilo na obali i reciklirali plastične flaše. Nakon sjajnog uspeha “Našeg Beograda”, ISC i Smart Kolektiv nadaju se da će i ubuduće organizovati slične događaje.\nEvolucijsko planiranje Mercator-ovih centara\nTokom proteklih godina Mercator je karakterisala intenzivna izgradnja velikih trgovačkih centara, pri čemu se u svaku novu generaciju objekata ugrađivala savremenija i energetski efikasnija oprema. Na osnovu toga možemo govoriti o evolucionom planiranju novijih trgovačkih centara u kojima se korištenje energije smanjuje, jer kako ističu iz kompanije: “Svesni smo važnosti uštede energije i konačnih zaliha glavnih izvora energije, zato je naš cilj sistemsko smanjivanje potrošnje energije u objektima koje planiramo i gradimo”.\nINFOSTUD: Podrška projektu “Putujemo u Evropu”\nPortal Infostud je 2012. godine podržao projekat Evropskog pokreta u Srbiji koji je u saradnji sa Robert Bosch fondacijom i uz podršku ambasade Republike Austrije, raspisao konkurs pod nazivom “Putujemo u Evropu” za studente završnih godina (osnovnih i master studija) i apsolvente fakulteta univerziteta u Srbiji.\nCilj konkursa je bio da se omogući da sedamdeset najboljih studenata završnih godina sa državnih i privatnih univerziteta u Srbiji leto 2012. godine provedu kao većina njihovih vršnjaka iz Evrope, putujući i upoznajući evropske gradove i narode. Pobednici na konkursu su dobili Inter-rail karte (22 dana u kontinuitetu), platnu karticu sa džeparcem, ISIC studentsku karticu i putno osiguranje za putovanje Evropom prema sopstvenom izboru tokom leta 2012. godine.\nBanca Intesa: Projekti pomoći lokalnoj zajednici\nBanca Intesa Beograd ulaže napore u rešavanju postojećih egzistencijalnih problema i očuvanju društvenih vrednosti. Prepoznajući da budućnost i prosperitet pripadaju generacijama koje dolaze, pri tom pokušavajući da pozitivno utiču na društvenu zajednicu, iniciraju i podržavaju projekte koji su posvećeni poboljšanju obrazovanja dece, podsticanju njihove kreativnosti i, uopšte, boljim uslovima života.\nMesto koje volim je projekat društvene odgovornosti koji je Banca Intesa 2011. godine po prvi put realizovala uz podršku Ministarstva kulture, a u saradnji sa neprofitnom organizacijom Evropa Nostra Srbija i Republičkim zavodom za zaštitu spomenika kulture. Projekat je imao za cilj edukaciju o značaju kulturno–istorijskog nasleđa, ambijentalnih celina i prirodnih lepota, ali i obnovu onih koje većina prepozna kao mesta od posebnog značaja.\nKompanija je osnovala Telenor fondaciju u martu 2007. godine. Kao najveći strani investitor u Srbiji, Telenor putem Fondacije nastavlja da ulaže u Srbiju i pomaže razvoj njenih društvenih potencijala. Želja Telenora jeste da pomogne u rešavanju nekih teškoća sa kojima se suočava srpsko društvo i zato Fondacija inicira i podržava projekte koji nude delotvorna, održiva i razvojna rešenja na teritoriji cele Srbije. To je, ujedno, i smisao jedinstvenog koncepta korporativne društvene odgovornosti koji Telenor grupa uspešno sprovodi širom sveta.\nPostavlja se ključno pitanje: “Kako udovoljiiti svim ovim zahtevima i istovremeno optimizirati uspeh poslovnog sistema na tržištu – i to sve posmatrano kontinuirano i u dugoročnoj perspektivi?” Zaključak jeste da bez pravih ulaganja u samo društvo i pomoći njegovim projektima, kompanije ne mogu očekivati dobar uspeh na tržistu, kao i „popularnost“ samog preduzeća i dobar ugled. Poslovni sistem koji ne vodi računa o društvenim posledicama svojih odluka i delovanja, može biti uspešan samo u kratkom roku, jer će dugoročno njegova sposobnost ostvarivanja profita opadati, pre svega zato što je tržište postalo osetljivo na probleme ispravnog ponašanja i društvene odgovornosti.\nBy: Milan Grujić\nOn: 2. May 2013.


Terzić saopštio spisak – vraćaju se svjetske šampionke - BIGportal.ba\nTerzić saopštio spisak – vraćaju se svjetske šampionke\nJuli 3, 2019 Juli 4, 2019 099\nSelektor ženske obojkaške reprezentacije Srbije Zoran Terzić objavio je spisak na kom se nalazi 17 igračica koje konkurišu za kvalifikacioni turnir za EP i OI. Odbojkašice Srbije će prvi meč na turniru Grupe A Interkontinentalnih kvalifikacija za OI 2020. u Vroclavu igrati protiv Tajlanda 2. avgusta od 17 časova. Srbija…\nSelektor ženske obojkaške reprezentacije Srbije Zoran Terzić objavio je spisak na kom se nalazi 17 igračica koje konkurišu za kvalifikacioni turnir za EP i OI.\nOdbojkašice Srbije će prvi meč na turniru Grupe A Interkontinentalnih kvalifikacija za OI 2020. u Vroclavu igrati protiv Tajlanda 2. avgusta od 17 časova.\nEvropsko prvenstvo na programu je od 23. avgusta do 8. septembra. Na spisku su selektora Terzića su:\nNovak lako do trećeg kola Vimbldona, Anderson i bolovi jači od Tipsarevića


Besplatan vrtić za treće dete - Beograd - Dnevni list Danas\nPočetna » Vesti » Beograd » Besplatan vrtić za treće dete\nOdbornici Skupštine Grada složni po pitanjima socijalne politike\nBesplatan vrtić za treće dete\nD. Majstorović16.10.2013. 00:24\nPravo na besplatan boravak u vrtićima od 1. januara imaće treće, četvrto i svako naredno dete u porodici, što će moći da iskoristi 4.300 mališana, odlučeno je juče na 12. sednici Skupštine grada koja je trajala oko sat vremena, sa kvorumom od 102 odbornika. Pored ove usvojeno je još nekoliko odluka iz oblasti obrazovanja i dečje zaštite poput Odluke o mreži osnovnih škola u Beogradu, a kao i finansiranje nastavnika koji su angažovani u produženom boravku učenika trećeg i četvrtog razreda osnovnih škola.\nLjiljana Jovčić, sekretarka obazovanja i dečje zeštite rekla je da je na predlog odborničke grupe SNS-a napravljeno više konsultacija sa direktorima predškolskih ustanova i odborničkom grupom i razmotrena mogućnost da se treće i svako naredno dete u porodici oslobodi plaćanja troškova boravka u predškolskoj ustanovi.\n– Odlukom je utvrđeno da pravo na naknadu ukupnih troškova boravka ostvaruje treće i svako naredno dete u porodici, dete korisnika prava na novčanu socijalnu pomoć, dete ratnog vojnog invalida i civilnog invalida rata od prve do četvrte grupe iz oružanih akcija posle 17. avgusta 1990. godine, dete sa smetnjama u razvoju za koje nije ostvareno pravo na dečji dodatak i koje nije upisano u posebnu vaspitnu grupu. Ova odluka daje podršku porodici i predstavlja uvođenje pronatalitetnih mera u socijalnu politiku grada – istakla je Jovčić.\nNa sednici Skupštine Grada usvojen je predlog Odluka o finansijskoj pomoći penzionerima čija primanja ne prelaze 15.000, tako će oni s najmanjim primanjima, dobijati pet hiljada dinara kvartalno.\n– Cilj je da više od 60.000 ljudi, koji imaju penzije manje od 15.000 dinara, ne budu u neravnopravnom položaju i da se ne dovedu u pitanje njihove egzistencijalne potrebe – rekao je Nenad Matić, sekretar socijalne zaštite.\nOdbornici Skupštine Grada po hitnom postupku razrešili su dužnosti dosadašnjeg vršioca dužnosti direktora GSP „Beograd“ Nebojšu Ćerana, i na njegovo mesto postavili, diplomiranog inženjera mašinstva, Milana Sofronića. Dužnosti su razrešeni i direktori pojedinih javnih preduzeća i imenovani u vršioce dužnosti direktora koji će tu funkciju obavljati u narednih šest meseci. Pa će tako Boban Kovačević ostati načelu Parking servisa, Zoran Predić „Beogradskih elektrana“ Radovan Draškić „Gradske čistoće“, Vladimir Bogićević „Zelenila – Beograd“ i „Infostana“ Bojan Milić. Na čelu „Sava centra“ narednih pola godine biće Dragan Vučićević.\nČavketov pasaž i ulica Srđana Aleksića\nBeograd je dobio Plato Raše Livade i Plato Soje Jovanović, odlučeno je na jučerašnjoj sednici Skupštine grada. Ova dva platoa nalaze se na opštinama Zemun i Vračar, a na Starom gradu ubuduće će postojati i Čavketov pasaž, nazvan po rok muzičaru Goranu Čavajdi Čavketu. Beograd će dobiti i ulice Nebojše Đukelića na Čukarici, Podmorničara Đorđa Mitrovića i Braće Milić na Zvezdari. Na sednici je usvojen i predlog da jedna ulica na Novom Beogradu dobije ime po Srđanu Aleksiću koji je ubijen u Trebinju 1993. braneći svog sugrađanina, Bošnjaka, a opština Savski venac ulicu sa imenom fudbalera Rajka Mitića.\nIzbori krajem februara\nPrema rečima šefa odborničke grupe DSSa u gradskoj Skupštini Andreje Mladenovića lokalni izbori u Beogradu će biti održani krajem februara, a da od Vlade RS zavisi da li će ta stranka učestvovati u privremenoj gradskoj upravi do izbora. Kao je rekao zakon ne obavezuje Vladu Srbije da učešće u organu privremene uprave ponudi svim odborničkim grupama u Skupštini grada, a ako ta stranka dobije ponudu od Vlade svakako će je razmotriti.\nPrinudna uprava moguća od 25. oktobra\nŠef odborničke grupe SNS u Skupštini Grada, Aleksandar Jovičić , rekao je da još ne zna ko će biti u prinudnoj upravi, ali da će to biti stručni ljudi koji poznaju sistem i komunalna preduzeća, i da ima više kandidata u opticaju.\n– Čim istekne zakonski termin 24. oktobra, Vlada Srbije će predložiti privremeni organ koji će raditi najbolje i u interesu Beograđana, analizirati rad javnih preduzeća i kako se poslovalo. Treba da se pripremimo za zimsku sezonu, da napravimo presek poslovanja i rekonstruikciju javnih preduzeća, kao i, racionalizaciju radnih mesta – ističe Jovičić. On dodaje da uvođenjem privremene uprave neće biti vanrednog stanja, i da će grad funkcionisati kako treba. On je dodao da ako privremeni organ bude uveden 25. oktobra, onda će jučerašnja sednica poslednja ove gradske vlasti.


OSM Televizija - Ispitivanje posljedica NATO bombardovanja Srpske\nIspitivanje posljedica NATO bombardovanja Srpske\nDesetine stručnjaka iz oblasti medicine i hemije, te predstavnici nekoliko institucija Republike Srpske pripremaju inicijativu za utvrđivanje posljedica NATO bombardovanja Srpske u septembru 1995. godine, koja će uskoro biti proslijeđena predsjedniku Miloradu Dodiku, piše "Glas Srpske".\nList navodi da bi posljedice zagađenja osiromašenim uranijumom u Republici Srpskoj, ali i u Srbiji mogle biti ispitivane u nacionalnoj laboratoriji u toj zemlji, čije je osnivanje u toku, uz saglasnost predsjednika Srbije Aleksandra Vučića.\nI u Republici Srpskoj, će po uzoru na Srbiju, biti inicirano formiranje nezavisnog koordinacionog tijela koje bi rukovodilo ovim procesom.\nList piše da su u Akademiji nauka i umjetnosti Republike Srpske /ANURS/ potvrdili da iza inicijative za istraživanje posljedica NATO bombardovanja stoji desetine stručnjaka različitih profila - ljekara, biologa, hemičara, radiologa i predstavnici institucija koji su poslije bombardovanja prikupljali materijal i čistili teren od bombi i osiromašenog uranijuma.\nU ANURS-u ističu da će biti ispitana zagađenost vode, zemlje i vazduha usljed bombardovanja i posljedice tog zagađenja po zdravlje stanovnika.\nU Institutu za javno zdravstvo Republike Srpske kažu da svaka doza zračenja, pa i minimalna, ima kancerogen, citotoksičan i genotoksičan uticaj na zdravlje ljudi i životinja, dodajući da je i činjenica da je italijanska Vlada finansirala istraživanje stručnjaka UN za zaštitu životne okoline bila znak da postoje motivi za sumnju u zračenje u BiH.\nЈedna jedina čestica osiromašenog uranijuma u limfnim čvorovima može da razori cijeli imunološki sistem.\nNa položaje Vojske Republike Srpske NATO avijacija u septembru 1995. godine bacila je 1.026 bombi, od čega 708 vođenih. Ukupna težina bačenog eksploziva je oko 10.000 tona.\nJoš iz iste kategorije: « Sjednica vlada Srpske i FBiH 5.oktobra u Sarajevu Savez logoraša RS: Osuda Amora Mašovića zbog davanja lažnih potvrda »


Državni sekretar Ministarstva za nauku Srbije Miloš Nedeljković juče je izjavio da je prilikom crtanja mape puta bilo problema sa Ukrajinom i Hrvatskom, pa će se nuklerani otpad transportovati preko Mađarske i Slovenije i dalje brodom u Rusiju.\nDa podsetimo, juna prošle godine, Srbija i Rusija su potpisale međudržavni sporazum, kojim se Ruska Federacija obavezala da iz Vinče ukloni preostali nuklearni otpad. Ovaj projekat je deo velike međunarodne inicijative koja podrazumeva da se istrošeno nuklearno gorivo korišćeno u istraživačkim reaktorima svuda u svetu vrati u zemlju porekla.\nDirektor JP „Nuklearni objekti Srbije” Radojica Pešić za „Politiku” kaže da je u međuvremenu ovaj sporazum ratifikovan u parlamentima Srbije i Rusije i ima punu snagu. Na osnovu tog sporazuma ovo preduzeće je potpisalo spoljnotrgovinski sporazum sa federalnim centrom za nuklearnu i radioaktivnu sigurnost iz Moskve.\n– U skladu sa tim sporazumom i ugovorom, naša je obaveza da pripremimo materijal za transport. Kada se on obavi, istrošeno nuklearno gorivo odlazi iz Srbije, a ostaje nam izvesna količina goriva drugog tipa, koji se koristi u manjem reaktoru u Vinči, koji je još aktivan – kaže Pešić, potvrđujući da će najavljenim transportom Srbija biti oslobođena višedecenijskog istraživačkog nasleđa u reaktoru otvorenom 1959. godine, a ugašenom 1982. godine.\nU reaktorima sovjetske proizvodnje obavljali su se ogledi u fizici, radiohemiji nuklearno-energetskim tehnologijama i u proizvodnji izotopa. Obogaćeno gorivo uvezeno je iz tadašnjeg SSSR-a za sagorevanje u RA reaktoru korišćenom u istraživačke svrhe.\nPešić, koji rukovodi javnim preduzećem za čuvanje ovog otpada, ističe: „Od momenta kada reaktor ne radi, gorivo je skladišteno na adekvatan način, u okviru reaktorske instalacije u Vinči”.\nKada je neutrošeno nuklearno gorivo u najvećoj tajnosti i pod neviđenim merama bezbednosti avgusta 2002. godine u ranim jutarnji časovima transportovano iz Vinče do beogradskog Aerodroma „Nikola Tesla”, administracija tadašnjeg američkog predsednika Džordža Buša nazvala je „jednom od najznačajnijih akcija na planu neširenja naoružanja preuzetih posle terorističkih napada u SAD 11. septembra”.\nPešić podseća da je tada iz Srbije odneseno 48 kilograma svežeg goriva.\n– Količina koja sada čeka na transport je veća, ali to ne predstavlja problem da se gorivo tehnološki pripremi za transport. Međutim, ovo gorivo je opasno za stanovništvo, jer je radioaktivno – napominje direktor „Nuklearnih objekata Srbije”.\nNaš sagovornik ne želi da licitira sa datumom transporta, ali ostavlja mogućnost da će se operacija iznošenja otpada obaviti do kraja ove godine. Veo tajne nadvijen nad akcijom je logičan. Pre osam godina, izneseno je dovoljno goriva da se od njega naprave dve atomske bombe. Posao čišćenja Srbije od radioktivnog goriva je vredan 35 miliona evra.


20. septembar 2019. Narodni poslanici i delegacija sudija Vrhovnog narodnog suda NR Kine\nDelegacija Narodne skupštine, na čelu sa potpredsednikom Veroljubom Arsićem, sastala se sa delegacijom sudija Vrhovnog narodnog suda NR Kine\nPotpredsednik Arsić pozdravio je goste u ime predsednice Narodne skupštine i u svoje lično ime i istakao da poseta delegacije Vrhovnog narodnog suda svedoči o intenzivnoj i svestranoj saradnji dve zemlje i njenih institucija.\nSaradnja Kine i Srbije napreduje uzlaznom putanjom, a strateško partnerstvo potvrđeno je prilkom posete predsednik Narodne Republike Kine Si Đipinga 2016. godine i više poseta predsednika Srbije Aleksandra Vučića Kini i njegovu podršku inicijativi Pojas i put koji je ne samo ekonomski projekat već i projekat koji daje podršku miru i stabilnosti u velikom delu sveta.\nO stepenu ozbiljnosti s kojom Republike Srbija pristupa saradnji sa Republikom Kinom govori i rad Nacionalnog saveta za kordinaciju saradnje sa NR Kinom, u čijem sastavu je 10 ministara Vlade Republike Srbije.\nNarodna skupština je učešće u bilateralnoj saradnji uzela potpisivanjem Protokola o formiranju Komisije za saradnju Narodne skupštine Republike Srbije i Svekineskog narodnog kongresa Narodne Republike Kine, koja je do sada dva puta zasedala, a na jednoj od sednica obrađena je i tema jačanja saradnje u oblasti pravosuđa i tužilaštava.\nPotpredsednik Arsić zahvalio je Kini na principijelnom stavu očuvanja teritorijalnog integriteta i suvereniteta Srbije, rekavši da svojim stavom Kina daje nemerljiv doprinos očuvanju mira i stabilnosti.\nŠef delegacije Kine Žu Ćijang složio se sa stavom potpredsednika Arsića da je nakon posete kinskog predsednika Srbiji, odnos dve države značajno napredovao i ušao u, kako kaže, novo vreme. Naglasio je i izuzetnu saradnju kroz inicijativu Pojas i put. Govoreći o pravosudnom sistemu Kine, Žu je istakao da se kineski državni vrh zalaže za reformu pravosuđa, kako bi svaki građanin osetio pravdu i pravičnost po svakom sudskom slučaju.\nOn je izrazio nadu da će njegova poseta intenzivirati saradnju i razmenu iskustava i dobre prakse dva pravosudna sistema, te iskoristio priliku da uputi poziv delegaciji Srbije da tokom naredne posete Kini, obiđe kineske pravosudne institucije.\nU delegaciji Narodne skupštine bio je i predsednik Odbora za pravosuđe, državnu upravu i lokalnu samoupravu Petar Petrović koji je goste upoznao sa nadležnostima i funkcionisanjem pravosudnosg sistema Srbije. Predsednik Poslaničke grupe prijateljstva sa Kinom prof. dr Žarko Obradović, istakao je da su dosadašnje posete delegacije Narodne skupštine Kini bile plodonosne i da za narodne poslanike predstavljaju svojevrsnu priliku da se upoznaju sa Kinom danas, što je značajno jer upravo poslanici predstavljaju odlične promotere dobrih i prijateljskih odnosa dve zemlje.


Banjica izašla iz kovid sistema, uskoro i Pančevačka bolnica - NOVA portal\nDruštvo Autor:Tanjug 18. Maj. 202015:16\nNakon "Banjice" iz kovid sistema izlazi Opšta bolnica u Pančevu i Klinika za pulmologiju KCS, odlučeno je danas na zajedničkom sastanku ministra zdravlja Zlatibora Lončara sa direktorima kovid bolnica.\nInstitut za ortopedsko-hirurške bolesti “Banjica” prva je bolnica koja izlazi iz kovid sistema, a u sledeći ponedeljak, 25. maja, počeće da prima hitne ortopedske pacijente i bolesnike sa tumorima.\nMinistar Lončar naglasio je da situacija sa virusom korona danas zavisi od nekoliko stvari, a to su distanca, nošenje maski u zatvorenom i što češće pranje ruku.\nSa zatvarnjem privremenih bolnica, poput Sajma u Beogradu još će se pričekati. Broj pacijenata u njima se stalno smanjuje, ali infektolozi smatraju da nije dobro pacijente sa blagom kliničkom slikom ili one koji nemaju simptome smeštati u bolnice gde su vezani za krevet i ne mogu da prošetaju, gledaju TV, što im je omogućeno u privremenim bolnicama.\nDirektor Infektivne klinike Goran Stevanović pojasnio je da Institut “Banjica” više ne prima kovid pacijente, da je u toku dezinfekcija bolnice, čišćenje i priprema za novi sistem rada.\n“Sledeća iz kovid sistema izlazi Opšta bolnica Pančevo, a zatim Klinika za plućne bolesti i tuberkulozu KCS, dok će ostale kovid bolnice nastaviti da rade u dosadašnjem kapacitetu”, rekao je on novinarima nakon sastanka.\nNapominje da će privremene bolnice nastaviti sa radom, iako imaju manji broj pacijenata.\n“Privremene bolnice imaju manji broj bolesnika, ali oni i dalje ostaju da rade zbog pripravnosti i moguće pojave bolesnika koji će zahtevati zbrinjavanje i lečenje”, naveo je Stevanović.\nDirektor Kliničkog centra Srbije Milika Ašanin kaže da će Klinika za pulmologiju u narednih nedelju dana da se prazni od kovid pacijenata, a zatim sledi dezinfekcija prostora, testiranje osoblja i posle toga otvaranje bolnice za rad sa nekovid pacijentima.\nZa ostale klinike u sastavu KCS napominje da su sa ukidanjem vanrednog stanja postepeno povećale obim rada i da se očekuje da se od 1. juna potpuno vrate u “normalan kolosek”.\nInstitut BanjicaOpšta bolnica PančevoPulmologija KCSZlatibor Lončar\nLekarka iz Sjenice: Stanje je alarmantno, ministre pomozite


Brnabić: Pitanje granice između Srbije i BiH riješiti što prije – RTV BPK\n23. Aprila 2019.\tRegija\nZa Srbiju je od životne važnosti regionalna saradnja, mir i stabilnost. Bez stabilnog i jakog regiona niko od nas ne može ostvariti sve potencijale koje želi bez obzira na pojedinačni ekonomski razvoj svake od država – kazala je.\nKako je dodala, činjenica da još uvijek nije formirana vlast u BiH nakon oktobarskih parlamentarnih izbora utiče na te odnose kao i na odnose BiH s drugim zemljama, ali to najviše utiče na građane zbog čega je to najviše unutrašnje pitanje BiH.\n– Za Srbiju je od životne važnosti regionalna saradnja, mir i stabilnost. Bez stabilnog i jakog regiona niko od nas ne može ostvariti sve potencijale koje želi bez obzira na pojedinačni ekonomski razvoj svake od država – kazala je.\nDobro integrirani region preduvjet je za sve zemlje regije budući da je svaka od zemalja malo tržište pojedinačno, a napomenula je i da je pitanje državne granice između Srbije i Bosne i Hercegovine što prije potrebno riješiti.\nOdnosi između Republike Srbije i Republike Srpske su sve bolji i to nije ni na čiju štetu nego je u korist svih građana u regiji i takvim odnosima se ponosim, kazala je danas predsjednica Vlade Republike Srbije Ana Brnabić.\nNovinare je zanimala i situacija u vezi sa odnosima Srbije i Kosova, a predsjednica Brnabić kazala je da pitanje razgraničenja između Srbije i Kosova nije nikada ni bilo na dnevnom redu i to je bila samo jedna od opcija, ali konkretnog prijedloga nikada nije bilo.\nDodala je i to da ne očekuje konačan sporazum o normalizaciji odnosa do oktobra što je termin do kojeg će, pišu mediji, visoki dužnosnici Evropske unije pozvati dvije zemlje na postizanje dogovora.\n– Nemam niti jedan razlog da to mislim jer smo mi sve dalje od dijaloga, a samim tim i od mogućeg konačnog rješenja ili dugoročnog sporazuma. Imali smo dijalog, ali je Priština povukla druge jednostrane poteze koji su bili protiv dijaloga – tvrdi Brnabić.\nKao jedan od tih poteza Kosova izdvojila je i onaj koji se tiče BiH, a u pitanju je uvođenje stopostotnih taksi na robu iz Srbije i BiH, podsjećajući da se ta odluka mora povući kako bi bio nastavljen dijalog između Beograda i Prištine.\nNapomenula je i da problem predstavlja šestogodišnje nepoštovanje Prištine takozvanog Briselskog sporazum koji je bio prvi sporazum o normalizaciji, a jedini zadatak bio da se na Kosovu uspostavi zajednica srpskih općina što nije urađeno, dok je Beograd ispunio sve svoje obaveze iz tog sporazuma.\nBrnabić ističe i to da Evropska unija kao garant Briselskog sporazuma, s druge strane, nije učinila ništa kako bi navela Prištinu da ispuni taj sporazum, a smatra da bi bila potpuno drugačija situacija da je Priština kao Beograd ispunila odredbe tog dokumenata.\nPredsjednica Vlade Srbije Ana Brnabić bila je jedna od učesnica današnjeg Jahorina ekonomskog foruma.


City Break putovanja - Beleške\nBeleške > Magazin > Lifestyle > City Break putovanja\nObjavljeno / 11.04.2016. Autor / Mateja Panović Kategorija / Lifestyle\nNačin života u savremenom svetu iziskuje češće potrebe za odmorima koji traju kraće nego u ranijim godinama. Stres na poslu i užurban način života rezultirao je pojavu vikend putovanja, ili nešto duže za vreme slobodnih dana tokom praznika. Vid turizma koji je već nekoliko godina u ekspanziji i na našim prostorima jeste city break turizam. Ovaj vid putovanja traje u zavisnosti od toga koliko imate slobodnog vremena i novca na raspolaganju.\nMnoge turističke agencije imaju ponude za city break putovanja. Ona su uređena tako da putujete autobusom ili avionom, odsedate u hotelima srednje kategorije, imate slobodnog vremena za obilazak, ali i za fakultativne izlete, u zavisnosti od vaših potreba i interesovanja. Destinacije koje se pojavljuju u ponudama turističkih agencija su bliže i samim tim jeftinije, putuje se uglavnom autobusom. Uvek su aktuelni gradovi poput Budimpešte, Sofije, Ljubljane, Bukurešta, Temišvara… idealno za one koji nemaju mnogo dana na raspolaganju, a opet se žele odmoriti, promeniti sredinu, videti nešto novo. Pored navedenih, ima još dosta metropola koje su u ponudama agencija što avionskim što autobuskim prevozom, u trajanju od 3 do 10 dana, poput Pariza, Beča, Praga, Venecije, Rima, Atine, Amsterdama, Madrida.\nPostoje najrazličitiji aranžmani koji zadovoljavaju i najzahtevnije turiste – za svakoga ponešto, a putovanja su organizovana sigurno i detaljno. Za neki tematski vid putovanja postoje organizovane posete karnevalu u Veneciji, Dvorci Bavarske, Oktoberfest, Drakula ture, odlasci na trke Formule 1, gde je primarni razlog putovanja poseta nekom dešavanju, a sekundarna stvar su obilasci znamenitosti. Postoje i takozvane ekskurzije, poput onih školskih, gde je unapred određena tura. Preporučujem turu Beograd – Sarajevo – Trebinje – Mostar – Dubrovnik – Višegrad – Beograd, gde je akcenat upravo na obilasku znamenitosti, kratkom zadržavanju u pomenutim mestima uz vrlo malo slobodnog vremena.\nCity break u sopstvenoj režiji\nInternet je omogućio da imamo gotovo neograničene mogućnosti. Veliki broj potencijalnih turista za odabir destinacije i informisanje koristi neku društvenu mrežu ili specijalizovane sajtove za putovanja. Preporuka je svima koji ne vole tipične ekskurzije da zaobiđu turističke agencije i krenu u pravljenje sopstvenog aranžmana. Od odabira destinacije ide se dalje – postoji mnogo stranica koje imaju za cilj rezervaciju smeštajnih kapaciteta, od luksuznih hotela do kamp kućica, te i tu uslugu možemo kupiti unapred preko Interneta. Avio-karte se mogu nabaviti na taj način, i kada ste bukirali kartu, i rezervisali hotel, to je odlična osnova za početak vaše avanture.\nUkoliko ste od onih ljudi koji najviše veruju sebi i svojim instinktima, i tačno znate šta želite, preporučujem Vam ovaj vid putovanja. U suprotnom, uvek pročitajte iskustva putnika sa određene destinacije, i odaberite pravu turističku agenciju za svoje putovanje.\nPoseta metropolama je prilika da upoznate različite kulture, osetite duh grada u kojem se nalazite, napravite predah od svakodnevnice i posla. Vratite se kući puni inspiracije, iako možda ne toliko fizički odmorni, ali sa nabojem pozitivne energije koje će vas držati do nekog sledećeg kratkog odmora, letovanja ili zimovanja.


Twitter predstavio QR kodove — Online Tržište\nObjavio(la) Slavnic Predrag u kategoriji Generalno, Twitter na dan 19. Novembra 2016. / ostavite komentar\nTwitter je predstavio novu funkciju QR kodovi, za koju veruje da bi mogla podstaći rasta korisnika.\nPoslednjih nekoliko meseci Twitter se nalazi u velikim problemima i to ne samo zbog sporog rasta broja korisnika i pada prihoda. Naime, sve kompanije koje su bile zainteresovane za kupovinu ovog najpoznatijeg mikrobloging sajta, odustale su od daljih pregovora, a kao direktna ili indirektna posledica toga bilo je otpuštanje 300 radnika. Samo sat vremena nakon što je objavio da otpušta veliki broj radnika Twitter je objavio gašenje nekada vrlo popularne video aplikacije Vine.\nNeuspeh aplikacije Vine je pokazatelj velike borbe unutar same kompanije Twitter. Uprkos tome što je aplikacija bila vrlo popularna, sa nekoliko desetina miliona korisnika, Vine je imala ogroman problem jer je Twitter-ova vizija vezana za njenu budućnost bila potpuno zbrkana. Ta nejasna vizija šta uraditi sa Vine rezultirala je gubljenjem koraka za konkurencijom i na kraju gašenjem.\nTwitter veruje da će mu nova funkcija koja budi rečeno radi isto kao i Snapchat Snapcodes, prikazuju sliku korisnika u centru QR koda, pomoći u dovođenju žarko potrebnih novih korisnika.\nFunkcija je trenutno dostupna na Twitter aplikaciji za Android i iOS uređaje. Da bi koristili QR kodove na iPhone potrebno je da odete na svoju profilnu stranicu, otvorite podešavanja (kliknete na ikonu zupčanika) i izaberete “QR kod” opciju za generisanje i deljenje koda ili za skeniranje nečijeg koda.\nAndroid korisnici ovoj funkciji mogu da pristupe preko profilne stranice ili levog “slide” menija pod noćnim režimom (night mode). Izborom ćete pokrenuti kameru za skeniranje kodova, zajedno sa “my QR code” generatorom. QR kod koji ste napravili možete sačuvati u svojoj foto-galeriji i na primer, koristiti ga u kao sliku profila ili ga delite preko nekog drugog servisa.\nSkeniranjem nečijeg QR koda otvoriće vam se njegov profil sa opcijom da ih pratite ako želite.\nIako ćete možda primetiti da korišćenje QR kodova izgleda malo besmisleno za upotrebu na Twitter-u jer su deljenje linka ili korišćenje@ sasvim sigurno brži i lakši način deljenja vašeg Twitter profila. S druge strane, QR kodovi su potpuno smisleni za Snapchat jer ne postoji drugi način da se traži neko po imenu, dok na Twitter-u imate bezbroj načina za pretraživanje i povezivanje sa nekim. Twitter se nada da će se nova funkcija QR kodovi značajno koristiti u fizičkim dokumentima kao što su vizitkarte.\nTreba reći da je ovo druga nova funkcija koju Twitter uvodi u poslednjih desetak dana. Pre QR kodova Twitter je predstavio proširenje svoje “Mute” funkcije koje sada korisnicima omogućuje da pored ostalog naprave crne liste ključnih reči, fraza pa čak i emoija koje mogu mutirati u obaveštenjima.\nTagovi: qr, qr kod, twitter


Podrška EU razvoju sistema zaštite od nepogoda – AGRO VESTI by agronews.rs\nHome Vesti Evropska unija Podrška EU razvoju sistema zaštite od nepogoda\nOct 29, 2015 | Evropska unija, fokus, Klimatske promene, Srbija, Vesti, Životna sredina\t|\nSrbija bi mogla da do kraja godine dobije zakon o upravljanju rizikom od elementarnih nepogoda kojim bi se uredile nadležnosti i obaveze, odnosno sistem prevencije čiji razvoj će Evropska unija pomoći sa 40 miliona evra, rečeno je 28. oktobra na skupu o evropskoj pomoći Srbiji nakon prošlogodišnjih poplava. Polovina tih para će biti iskorišćena za izgradnju novih objekata. Srbija sada nakon faze obnove posle poplava ulazi u fazu prevencije u čemu će EU nastaviti da je podržava. Unija je sa 162 miliona evra bila najveći donator pomoći Srbiji za obnovu posle prošlogodišnjih poplava.\nŠef Kancelarije Vlade Srbije za obnovu poplavljenih područja Marko Blagojević izrazio je nadu da će Srbija dobiti do kraja godine zakon o upravljanju rizikom od elementarnih nepogoda.\n“Nadam se da će nacrt zakona biti prosleđen Skupštini tokom jesenjeg zasedanja i usvojen do kraja godine”, rekao je Blagojević na skupu o pomoći EU Srbiji nakon prošlogodišnjih poplava, organizovanom na štandu EU na Međunarodnom sajmu knjiga u Beogradu.\nOn je dodao da je u toku javna rasprava o nacrtu tog zakona koji treba da postavi temlje “za održiv i organizovan pristup upravljanju rizikom od nepogoda, ne samo poplava”, i da se sada čekaju komentari zainteresovanih strana.\nPrema njegovim rečima, zakon će urediti nadležnosti u upravljanju rizikom od nepogoda, utvrđivanje rizika i izradu procene rizika na nivou lokalnih samouprava, kao i utvrđivanje zona neposrednog rizika u kojima bi bile zabranjene aktivnosti poput izgradnje kuća.\nZakon predviđa i uspostavljanje novog tela na nacionalnom nivou koji bi nadziralo primenu obaveza razlilčitih aktera, dodao je Blagojević.\nPosle obnove sledi prevencija\n“Pomoć EU se nastavlja i u novoj fazi, a to je posao izgradnje sistema prevencije od poplava”, istakao je Blagojević i dodao da je 2014. godina bila godina obnove a 2015. godina prevencije.\nProgram menadžer u Delegaciji EU u Srbiji Maja Vučković Krčmar je rekla da je pored 60 miliona evra izdvojenih za Srbiju iz Fonda solidarnosti koji se već koriste od aprila, EU izdvojila u ovoj fazi Srbiji 62 miliona evra iz pretpristupnih fondova za 2014. godinu.\n“Prevencija je naš sledeći korak. Mnogo toga je uradila i Kancelarija (za obnovu poplavljenih područja) koja je sada postala institucionalni okvir i koja će jednog dana prerasti u jači okvir. Pomogli smo da se taj kapacitet ustanovi i imamo instituciju koja je stlano prisutna… nisu se svi u regionu tako snašli da se tako organizuju”, rekla je ona.\nMaja Vučković Krčmar da će zakon koji bi Srbija mogla uskoro da dobije ustanoviti “trajno rešenje” za prevenciju i borbu protiv nepogoda, kao što je nekad bila civilna zaštita.\nBlagojević je precizirao da će od 62 miliona evra 40 miliona biti namenjeno razvoju sistema prevencije, uključujući nabavku opreme i izgradnju brana i nasipa i sistema za rano upozoravanje. Polovina tih sredstava, odnosno 20 miliona evra, biće upotrebljno za izgradnju novih objekata u tom sistemu, istakao je on.\nOn je ocenio da je Srbija danas bezbednija nego 2014. ali ne potpuno bezbedna i da predstoji još puno posla na sprečavanju štete od prirodnih nepogoda.\n“Sistem koji sada kreiramo namenjen je tome da nikada više Srbija ne gleda sa žaljenjem unazad jer nije sprečena prekomerna šteta”, istakao je Blagojević. Prema njegovim rečima, nije više pitanje da li se klimatske promene dešavaju već se sada raspravlja o uzrocima.\nPodsetio je da je EU dala najveću pomoć Srbiji za obnovu od prošlogodišnjih poplava u visini od 162 miliona evra, od čega je 30 miliona odmah obezbeđena kao neposredna pomoć.\nOd evropske pomoći izgrađeno je 165 od 254 kuća, a EU je pomagala i socijalno ugroženima, kao i obnovu puteva i infrastrukture. Poljoprivrednicima je pomogla sa osam miliona evra u semenu, đubrivu i opremi.\nMaja Vučković Krčmar je istakla da je pomoć EU pomogla da se spreči širenje zaraza, poput virusa zapadnog Nila, s obziroma je veliki deo teritorije bio pod vodom.\n“Kroz naš projekat obezbeđeno je preko 60 tona sredstava za uništavanja komeraraca u 63 opštine i prošle godine nije zabeležen nijedan slučaj obelelog od virusa zapadnog Nila. Efikasnom akcijom se mnogo toga može sprečiti”, rekla je ona.\nTags: elementarne nepogodekancelarija za obnovu poplavljenih područjamarko blagojevićpoplave\nMinistarstvo još utvrđuje štetu od poplava\nMistarstvo poljoprivrede Srbije još uvek radi na proceni štete od poplava, uz strogu kontrolu prijava šteta kako bi se onemogućile zloupotrebe, izjavio je danas državni sekretar u tom ministarstvu Zoran Rajić.


Zorica Pavlović izabrana za direktora Gradskog centra – GC BEOGRAD\nZorica Pavlović izabrana za direktora Gradskog centra\nOdbornici Skupštine Beograda su na trećoj sednici, koja je održana 26. juna 2018. godine, doneli odluku o imenovanju Zorice Pavlović za direktora Gradskog centra za socijalni rad u Beogradu.\nZorica Pavlović je diplomirani socijalni radnik, završila je Fakultet političkih nauka, Univerzitet u Beogradu. Na istom fakultetu je 2009. godine završila i specijalizaciju iz oblasti socijalne rehabilitacije.\nNajveći deo dosadašnje karijere provela je u Gradskom centru za socijalni rad u Beogradu gde, sa kraćim prekidima, radi od 1982. godine. U periodu od 1984 do 1985 godine radila je u ustanovi Dnevni centri i klubovi za starije, odakle je karijeru nastavila u GCSR Odeljenje Mladenovac.\nU periodu od 2000. do 2006. godine radila je Gradskoj upravi Grada Beograda, najpre kao zamenik sekretara, a od 2003. godine kao gradski Sekretar za socijalnu, dečju i boračku zaštitu. Dok je obavljala funkciju gradskog sekretara rekonstruisane su skoro sve dečje i socijalne ustanove, izgrađen je nov Dnevni boravak za decu i omladinu ometenu u razvoju i tri predškolske ustanove (u Resniku, Mirijevu i Bežanijskoj kosi). Poseban doprinos dala je u uvođenju novih usluga u sistem socijalne zaštite Grada Beograda i to: Stalne novčane pomoći za roditelje trojki, četvorki, petorki, šestorki i duplih blizanaca, Stalne novčane pomoći deci bez roditeljskog staranja, Stipendije, Pomoći u kući i Besplatnog obroka za najugroženije sugrađane.\nOd 2006. do 2008. godine radila u Ustanovi Gerontološki centar Mladenovac, a nakon toga u GCSR kao rukovodilac Odeljenja Mladenovac. Tu funkciju je obavljala do 26. septembra 2017. godine kada je imenovana za v.d. direktora Gradskog centra za socijalni rad u Beogradu. Završila je brojne obuke i edukacije iz oblasti socijalne zaštite.


NBS | Narodna banka Srbije kao operator platnih sistema\nNarodna banka Srbije je operator sledećih platniha sistema:\nRTGS NBS sistema,\nIPS NBS sistema,\nKliring NBS sistema,\nMeđubankarskog kliring sistema u devizama Narodne banke Srbije,\nMeđunarodnog kliring sistema u devizama,\nDinaCard kliring sistema.\nRTGS NBS sistem, IPS NBS sistem, Kliring NBS sistem i DinaCard kliring sistem jesu platni sistemi za prenos novčanih sredstava u dinarima između učesnika u tim sistemima.\nRTGS NBS sistem i Kliring NBS sistem su, na osnovu odredaba Zakona o platnim usluga kojima se uređuje konačnost poravnanja u bitnim platnim sistemima i propisima donetim na osnovu ovog zakona, utvrđeni kao bitni platni sistemi.\nRTGS NBS sistem\nRad RTGS NBS sistema uređen je Pravilima rada RTGS platnog sistema Narodne banke Srbije. RTGS NBS sistem (izvršavanje naloga za prenos u realnom vremenu po bruto principu) podrazumeva obradu i poravnanje pojedinačnih naloga za prenos učesnika u najkraćem mogućem vremenu – i to do visine pokrića na računu. U ovom sistemu mogu se izvršavati svi nalozi za prenos, s tim što se obavezno izvršavaju nalozi za prenos po osnovu transfera odobrenja i direktnih zaduženja čiji je pojedinačni iznos veći od 300.000 dinara, u skladu sa Odlukom o minimalnoj vrednosti platnih transakcija koje se moraju izvršavati u bitnom platnom sistemu. Nalozi za prenos u RTGS NBS sistemu izvršavaju se radnim danima od 9.00 do 18.00 časova, što je utvrđeno Dnevnim terminskim planom rada RTGS NBS sistema.\nU RTGS NBS sistemu izvršavaju se sledeći nalozi za prenos:\nnalozi za izvršavanje platnih transakcija s ciljem sprovođenja monetarne politike Narodne banke Srbije;\nnalozi za izvršavanje transfera odobrenja kojima učesnik inicira prenos novčanih sredstava, u svoje ime i za svoj račun, kao i radi izvršavanja platnih transakcija svojih korisnika platnih usluga;\nnalozi za izvršavanje direktnih zaduženja učesnika;\nnalozi koji proističu iz snabdevanja banaka gotovim novcem i preuzimanja od banaka gotovog novca, u skladu s propisima Narodne banke Srbije;\nnalozi za poravnanje novčanih obaveza, odnosno potraživanja nastalih u drugim platnim sistemima i sistemima za poravnanje finansijskih instrumenata između njihovih učesnika;\ndrugi nalozi za prenos novčanih sredstava između računa u RTGS NBS sistemu, u skladu s propisima.\nUčesnici u RTGS NBS sistemu mogu biti:\noperator drugog platnog sistema, i\noperator sistema za poravnanje finansijskih instrumenata – Centralni registar, depo i kliring hartija od vrednosti ili drugi operator ovog sistema.\nIPS NBS sistem\nRad IPS NBS sistema uređen je Pravilima rada IPS platnog sistema Narodne banke Srbije.\nIPS NBS sistem koristi se za prenos novčanih sredstava u dinarima između učesnika u tom sistemu radi izvršavanja instant transfera odobrenja utvrđenog odlukom kojom se uređuju opšta pravila za izvršavanje instant transfera odobrenja. Ovu vrstu transfera odobrenja platilac može inicirati u bilo koje doba dana tokom svakog dana u godini. Prenos novčanih sredstava na platni račun primaoca plaćanja izvršava se skoro trenutno, s tim da instant transfer odobrenja koji se inicira u papiru pružaoci platnih usluga omogućavaju u vreme koje su odredili za prijem ovih naloga. Instant transfer odobrenja se u IPS NBS sistemu izvršava na osnovu pojedinačnih naloga za prenos učesnika u bruto iznosu odmah nakon ispunjavanja uslova za izvršenje ovih naloga. Vrednost pojedinačnog naloga za prenos koji se izvršava u IPS NBS sistemu ne može biti veća od 300.000 dinara.\ninstitucija elektronskog novca sa sedištem u Republici Srbiji koje ima dozvolu Narodne banke Srbije za izdavanje elektronskog novca, u skladu sa zakonom kojim se uređuju platne usluge,\nPritom, platna institucija sa sedištem u Republici Srbiji, institucija elektronskog novca sa sedištem u Republici Srbiji i javni poštanski operator sa sedištem u Republici Srbiji mogu biti samo indirektni učesnici ili lica s posrednim pristupom u IPS NBS sistemu, i to na način utvrđen pravilima rada ovog sistema.\nViše detalja o IPS NBS sistemu i njegovim učesnicima, kao i načinu učestvovanja, možete naći u delu „Sistem za instant plaćanja - IPS NBS“.\nKliring NBS sistem\nRad Kliring NBS sistema uređen je Pravilima rada kliring platnog sistema Narodne banke Srbije. U Kliring NBS sistemu izvršavaju se nalozi za prenos po osnovu transfera odobrenja kojima učesnik inicira prenos novčanih sredstava, u svoje ime i za svoj račun, kao i radi izvršavanja platnih transakcija svojih korisnika platnih usluga. Nalozima za prenos u Kliring NBS sistemu izvršavaju se transferi odobrenja u pojedinačnom iznosu do 300.000 dinara.\nU Kliring NBS sistemu, u postupku netiranja izračunavaju se multilateralne neto pozicije za poravnanje učesnika, i to pretvaranjem potraživanja i obaveza na osnovu naloga za prenos koje učesnici u platnom sistemu međusobno dostavljaju ili primaju u tom sistemu – u jednu neto obavezu ili jedno neto potraživanje pojedinačnog učesnika u platnom sistemu prema svim ostalim učesnicima u tom sistemu. Izračunate negativne odnosno pozitivne neto pozicije u svakom ciklusu netiranja poravnavaju se u RTGS NBS sistemu iz novčanih sredstava koja se rezervišu pre početka ciklusa netiranja. Dnevnim terminskim planom rada Kliring NBS sistema utvrđeno je da se netiranje i izvršavanje naloga za prenos u Kliring NBS sistemu obavlja u ciklusima netiranja i to u 10:30, 12:30, 14:30 i 17:00.\nUčesnici u Kliring NBS sistemu mogu biti:\nbanka sa sedištem u Republici Srbiji koja ima dozvolu za rad Narodne banke Srbije, u skladu sa zakonom kojim se uređuju banke, i\nministarstvo nadležno za poslove finansija Republike Srbije – Uprava za trezor.\nMeđunarodni kliring sistem u devizama i Međubankarski kliring sistem u devizama Narodne banke Srbije\nPored banaka sa sedištem u Republici Srbiji i Narodne banke Srbije, učesnici Međunarodnog kliring sistema u devizama su i banke iz Bosne i Hercegovine, na osnovu Sporazuma o kliringu međubankarskih i međunarodnih plaćanja zaključenog između Narodne banke Srbije i Centralne banke Bosne i Hercegovine.\nDinaCard kliring sistem\nDinaCard kliring sistem je platni sistem Narodne banke Srbije u kome se obavljaju poslovi obrade i netiranja naloga za prenos koje učesnici u tom sistemu dostavljaju na osnovu platnih transakcija koje se izvršavaju korišćenjem DinaCard platnih kartica (kliring transakcija u DinaCard sistemu). Poravnanje neto pozicija obavlja se u RTGS NBS sistemu. Više detalja o DinaCard sistemu možete naći na www.dinacard.nbs.rs.\nRadno vreme DinaCard kliring sistema\nProces obrade transakcija u DinaCard kliring sistemu vrši se svakog radnog dana.\nRadno vreme DinaCard kliring sistema utvrđeno je Dnevnim terminskim planom:\nprijem transakcija od prihvatilaca: od prethodnog klirinškog preseka (D0), do 10.00 časova (klirinški presek) tekućeg radnog dana (D1)\nobrada dospelih transakcija za kliring i slanje izveštaja članovima o neto pozicijama (D1)*: do 12.30 časova\nslanje naloga za poravnanje u RTGS NBS sistem (D1): do 15.00 časova\nslanje izveštaja o izvršenom kliringu i poravnanju (D1): do 17.00 časova\n* Transakcije koje pristignu do 10.00 časova biće obrađene tog dana. Transakcije koje pristignu posle 10.00 časova biće obrađene narednog radnog dana.


Carinski zakon - Član 40\nKada se carinska vrednost ne može utvrditi primenom člana 39. ovog zakona, carinskom vrednošću smatra se transakcijska vrednost istovetne robe, koja je prodata radi izvoza u Republiku Srbiju i izvezena u isto ili u približno isto vreme kada i roba čija se vrednost utvrđuje.\nZa određivanje carinske vrednosti iz stava 1. ovog člana primenjuje se transakcijska vrednost istovetne robe prodate na istom komercijalnom nivou i u približno istoj količini kao i roba koja se vrednuje. Kad nema takve prodaje, može se koristiti transakcijska vrednost istovetne robe prodate na različitom komercijalnom nivou, odnosno u različitim količinama, uz potrebna usklađivanja razlika koje proističu iz komercijalnih nivoa, odnosno količine, ako se takva usklađivanja mogu sprovesti na osnovu podnesenih dokaza o primerenosti i tačnosti usklađivanja, nezavisno od toga da li se zbog tog usklađivanja povećava ili smanjuje vrednost.\nKada su troškovi iz člana 46. stav 1. tačka 5) ovog zakona obuhvaćeni transakcijskom vrednošću, mora se izvršiti usklađivanje da bi se obuhvatile značajne razlike u tim troškovima i cenama između uvezene robe i istovetne robe koje mogu nastati zbog razlika u udaljenosti i vrsti prevoza.\nAko se prilikom primene ovog člana utvrdi da postoji više od jedne transakcijske vrednosti istovetne robe, primenjuje se najniža od tih transakcijskih vrednosti.